بسم الله والصلاة والسلام على رسول الله صلى الله عليه وسلم. آآ درس النهاردة ان شاء الله جلسة النهاردة هي بازن الله مش هتبقى طويلة يعني آآ عايزين نتكلم عن موضوع
آآ مسألة ان الانسان السائر في الطريق الله سبحانه وتعالى احيانا بيكون عنده افكار معينة الطريق الله سبحانه وتعالى احيانا بيكون عنده تصورات معينة. عنده ظنون معينة عن الدين. يعني مسلا انا عندي تصوف انا كنت واحد بعيد عن الالتزام خالص. وعايش مش في دماغ الدين اصلا
وبعدين آآ اللي هو المصطلح يقول لك التزمت. التزمت يعني ايه؟ يعني بدأ الدين جزء مهم في حياتي. وبدأ الدين يشكل جزء جزء كبير من تصوراتي في الحياة. ده معنى التزمته. وان بدأ ان الدين هو اللي مفروض يعني الالتزام اللي بجد هو اللي برجع له
هنواجه اختياراتي الحياتية في الشغل في الزواج في قبل ما اعمل حاجة شف الحلال من الحرام. بدأ مكون الدين مكون اساسي في حياتي. بعد ما انا كنت ماشي بشتغل الشغلان اللي انا عايزها بخرج مع الناس اللي انا عايزها بروح المكان اللي انا عايزه. كلمة اللي انا عايزه دي بدأ يبقى فيها ضوابط على حسب مراد الله سبحانه وتعالى
وانا بانقل النقلة دي نقلت من عدم الالتزام. نقلة التزام ما بلحقش اكون تصورات جايبها من القرآن ومن السنة. ما بلحقش اكون تصورات كاملة. جايبها من القرآن والسنة. بيبقى عندي تصورات جايبها
من مسلسلات قديمة عن الدين من فيلم الارهابي مسلا عندي تصور معين مسلا عن لا تجادل ولا تناقش اخ علي. مين مسلا جدتي كانت بتحكي حكايات مسلا فانا عندي احيانا تصورات جايبها من المجتمع. وعندي تصورات سمعتها في درس سمعتها في شريط سمعتها في ازاعة القرآن قريتها
اية قريتها في حديس. فبيبقى عندي مجموعة من التصورات. احيانا احيانا ممكن تكون بعض هزه التصورات خاطئة احيانا يعني مسلا ان انا اكون اظن مسلا انا اعتقدت ان بما ان انا التزمت ان انا ما ينفعش ازنب ابدا. وما ينفعش اعمل زنب كبير. ولو انا عملت زنب كبير يبقى انا كده ضايع وان انا كده يبقى الحل ان انا ارجع
نرجع تاني ارمي نفسي في الوحي. خلاص ده ممكن تصور خاطئ عنده مثالية تصور مثالي عن الالتزام هو معتقد بما ان هو سواء هو او غيره يعني لما يشوف واحد اما يشوف حد مسلا
شيخ او حد متصدر وبيعمل زنب او او مسلا آآ عمل وقع في اي حاجة. يعني احد الناس في مرة كان رايح عنده معاد مع شيخ في صلاة الفجر فالشيخ راحت عليه نومة صلاة الفجر. فالاخ ده غضب جدا وازاي وانتم عاملين فيها شيخ ومشي بعيد عنه. ايه ده هو هو متصور
ان ما ينفعش يبقى شيخ وايه ويروح عليه صلاة الفجر. ده تصور مستقر جواه. ما ينفعش تبقى ملتحي وتعمل كزا. فاحنا عندنا احيانا تصورات لما بيحصل ما يناقض هزه التصورات في الواقع بيحصل عندي بلبلة
وبعدين بيحصل عندي حالة من الهزة في تصوراتي. ممكن تخليني اخد قرارات خاطئة. زي ما الاخ ده خد قرار ان الشيخ ده اي كلام او مسلا شيخ يخطئ او ان انا اقع في زنب كبير. يبقى انا كده فاشل. انا ما فيش مني امل. آآ ليه ما فيش منك امل؟ لان انا وقعت في زنب كبير والمفروض بما ان انا التزمت
يبقى انا ما اخطئش وخلاص انا ايه الحل ان انا ما اوجعش دماغي بقى وضميري يأنني انا ابعد خالص. فاحيانا بيبقى في تصورات خاطئة التصورات الخاطئة دي احيانا بتتسبب في
فساد آآ في سيري في الطريق الله سبحانه وتعالى. احيانا بتتسبب ان انا ما امشيش صحفي الطريق لزلك ربنا سبحانه وتعالى بيقول وذلكم ظنكم الذي ظننتم بربكم ايه؟ ارداكم. الزن الخاطئ في الله يؤدي الى الهلاك. الردى اللي هو الهلاك. ما له اذا تردى اذا سقط هلك
فالظنون الخاطئة في معاملة الله سبحانه وتعالى تؤدي الى يعني هم كانوا طبعا مع الفارق في الاسقاط يعني الاية دي في سورة ايه ايوة صورة ايه؟ فصلت. الزن الخاطئ بتاعهم كان ايه
لكن ظننتم ان الله ايه؟ لا يعلم كثيرا. هو كانوا معتقدين ان ربنا يعلم عزائم الامور. انما الكلمة الصغيرة اللي انا اقولها ان انا استخبيت عملت حاجة صغيرة. دي ربنا ما يعلمهاش. ذلكم ظنكم الذي ظننتم بربكم ارداكم. فاحيانا يكون عندي تصور خاطئ
عن الشريعة ممكن تؤدي الى نوع من البلبلة امسلة مسلا يعني مسلا آآ قلناها في درس برضو ارجو ان انتم ترجعوا تسمعوه كيف نتعامل مش فاكر اسمه بالزبط اللي هو
وعود القرآن او كيف نتعامل مع وعود القرآن؟ المثال المشهور لما سيدنا ابو بكر الصديق رضي الله عنه سمع اية الف لام ميم غلبت الروم في ادنى الارض وهم من بعد غلبهم
سيغلبون في بضع سنين. فسيدنا ابو بكر خد القاعدة من القرآن ان الروم ستنتصر في بضع سنين. لما جه ينقلها للمشركين قال الروم ستنتصر في ست سنوات. قيد بضع سنين. لما عدت ست سنوات والروم ما انتصرتش على فارس حصل بلبلة لان التصور ده كان غلط. فالتصورات الخاطئة لما بيحصل
عكسها في الواقع تصورات الخاطئة. لما بيحصل عكسها في الواقع ايه اللي بيحصل عندي؟ ان انا بلبلة ايه ده؟ هو انا غلط ولا الدين غلط؟ ولا وبيبدأ يحصل تساؤلات واحنا كنا ماشيين غلط احنا اتضحك علينا. زي لما حصل المشركين في تجمعوا مع اليهود والمنافقين في غزوة الاحزاب على المسلمين
فبعض الناس قالوا ايه ده او قبلها كمان في غزوة احد لما حصلت هزيمة. ازاي؟ هو احنا ازاي نتغلب ازاي يبقى فيه الرسول انتم بتقولوا ده من عند الله سبحانه وتعالى ومؤمنين وانتم على الحق وهم كفار على الباطل وازاي ينتصروا عليه؟ هو متصور بما ان انت مؤمن
يبقى يجب ان تنتصر في كل معركة. هو حاطط دي قاعدة وكانت اول مرة يحصل هزيمة لان اول غزوة كانت غزوة بدر. وكانت المادية تقريبا كلها عكس المسلمين. يعني المشركين اكثر في العدة وفي العتاد. والموضوع ما كنش مترتب اصلا. وتودون ان غير ذات الشوكة تكون لكم
انتم كنتم طالعين اصلا عشان العير مش عشان النفير. وحصلت الغزوة وانتصرنا. فاصبح مستقر جوة بعض الناس جوة عقولهم العقل الباطن كده جواه اي غزوة هناخدها مع المشركين حتى لو مش مستعدين وحتى لو جت كده من غير ترتيب هننتصر. ليه؟ هننتصر
عشان احنا مسلمين. عشان انا مسلم ومعي النبي صلى الله عليه وسلم في صف النبي صلى الله عليه وسلم. يبقى اكيد هننتصر. عملنا زنوب ما عملناش زنوب. اعدينا العدة ما عدناش العدة
خاطئ فلما بيحصل مواجهة بين المسلمين والمشركين وينهزم المسلمين بسبب معصية ربنا سبحانه وتعالى او تقصير في الاعداد يقول لك ايه ده هو احنا اتغيرنا يبقى احنا مش على الحق
لان هو عنده تصور خاطئ اصلا. فعمل عنده البال قال لك يبقى انا مش على الحق. غزوة الاحزاب لما حصل تجمع. المنافقين قالوا ايه ده؟ احنا اتضحك علينا. ما وعدنا الله ورسوله الا
غرورا. وفي الاثار ان كان المنافق يروح للمسلم يقول له لقد وعدنا محمد صلى الله عليه وسلم وطبعا هنا مش بيقولوا ان هو رسول. بكسور بقصور كسرى وقيصر. وان احدنا ليأمن على نفسه من الغائط
اصلا مش بامن ان انا اروح اقضي حاجتي. وتضحكوا علينا وتقولوا لنا انتم الاسلام هينتشر والاسلام هيسود! احنا اتضحك علينا هو كان متصور ان معنى كلمة الاسلام هينتشر ان الاسلام لن يمر بمراحل فيها ابتلاءات. ربنا قال ذلك ولو يشاء الله لانتصر منهم ولكن ليبلوا بعضكم ببعض. ربنا يعلم حسبتم ان تدخلوا الجنة
ولما يأتيكم مثل الذين خلوا من قبلكم مستهم البأساء والضراء وزلزلوا حتى يقول الرسول والذين امنوا معه متى نصر الله؟ هي اللي بيحصل ايه بقى ان التصورات الخاطئة دي بتيجي بسبب انتقائية فهم الدين
ايا كان بعض الاسباب ايضا افتكرت بس مسل من التصورات الخاطئة كنت لسه بقرأ في تفسير سورة المجادلة او المجادلة فاليهود عايزين يعملوا اختبار. النبي صلى الله عليه وسلم ده حق ولا لأ؟ فكانوا يروحوا يحيوه بتحية باطلة. واذا جاءوك حيوك
بما لم يحييك به الله. اللي هم كانوا بيروحوا للنبي يقولوا له ايه؟ السام عليه. السام اللي هو الموت اللعنة السام عليك. فيه رواية بس دي ضعيفة شوية السأم عليكم. السأم ايه؟ اي تسأمون دينكم. يعني بيدعوا ان انتم تكرهوا الدين. لكن الرواية الاشهر والصحيحة السام عليكم
هيقولوا ايه؟ واذا جاءك واذا جاءوك حيوك بما لم يحييك به الله ويقولون في انفسهم ها بيقولوا ايه؟ لولا يعذبنا الله بما نقول يعني ايه لولا يعذبنا الله بما نقول؟ هم حاطين تصور شف القاعدة اللي حطوها لو ان ده رسول من عند ربنا فاحنا بمجرد ما نغلط فيه
ينزل عقاب فوري من السماء ومحطوا قاعدة وراحوا يطبقوها. رحنا قلنا السلام عليكم. ما نزلش عقاب فوري من السماء. يبقى ازا هذا ليس رسول لولا يعذبنا الله بما نقول فلما ربنا رد عليهم قال لهم لأ
العقاب الكامل يكون في الاخرة. فلزلك ختام الاية ايه؟ حسبهم جهنم. آآ انت العقاب الكافي لك هيكون في جهنم مش في الدنيا. هو حاطط ان اي معصية كبيرة وخاصة لو انا مسلا باغلط في النبي صلى الله عليه وسلم او او يبقى ازا ينزل عقاب فوري. كنت لسة احد الاخوة باعت لي
بيقول لي بوست لاحد الملاحدة آآ الراجل كان كاتب بوست آآ هو فوجئت ان هو مش مشهور ومعمول لي مسلا تسعين لايك هو صعب علي اصلا. كانت بوست طويل جدا
يعني لولا يعني لولا ان الكلام اللي موجود كلام كفري الواحد تصدق عليه باللايك. بس هو كان. اه. كاتب وسط طويل البوست ان هو زعلان ان حلا شيحا انتقم  نقول يعني ده فين عقلك وباعت لها رسالة يعني؟ رسالة طويلة انا باعت لك عشان فوقي انت ضيعتي مش عارف شوية كلام فارغ كده طويل. وقعد يشتم والعياذ بالله في ربنا
خوف الدين الغريب لما دخلت في التعليقات وطبعا هو اول ما احد اصحابه مع بعض فالتعليقات كلها ايه؟ لما دخل بعض المسلمين ينافح وللاسف ما كانش الحجة القوية بتاعتهم اللي بينافحوا ودي خطورة الحماسة بدون علم. فالمسلمين داخلين ايه؟ يشتموا ويدافعوا وو
هو طبعا يستاهل اكتر من كده. انا مش بنكر ان هم هو يستاهل اكتر من كده الردود بقى الغريبة كلها وده فوجئت ان ده العقل اللي بيرد كله بيقول ايه؟ هو انتم ربنا قال لكم تدافعوا عنه؟ ما هو لو اله موجود كان دافع عن نفسه كان ايه
عقب اللي كتب الكلام ده هي نفس بالزبط لولا يعذبنا الله بما نهى. لأ حسبكم جهنم لو متوا على كده. يعني هو كل التعليقات كل ما يدخل واحد مسلم يدافع يوم الرد بتاعه على طول يتقال له ايه؟ يتقال له هو انت بتدافع عن الهي؟ هو لو الاله ده موجود مش هو يدافع عن نفسه؟ هو اله ضعيف؟ هو محتاجك عشان تدافع
وكان زمانه عاقبه. لو فيه اله كان زمان كان زمان حصل له مش عارف كان زمانه اتشلل. ده تصور خاطئ اصلا هو فبالتالي احيانا ممكن احط تصور خاطئ ان حد مسلا يطلع ينكر السنة انا متصور انه بمجرد ما هيطلع وينكر السنة هينزل عقوبة من السماء تشله
تخرسه. فما حصلش ايه ده! واحنا على الباطل ولا ايه! هو مين اللي قال لك ان التصور ده صح؟ ممكن يكون من التصورات الخاطئة مسلا انا تصور قال انا آآ يعني احنا دلوقتي نشأنا
كبرنا من واحنا صغيرين لغاية لما كبرنا المسجد الاقصى مع اليهود. لو تخيل لو كان المسجد الاقصى معنا وبعدين حصل ان اليهود استولوا عليه. ايه ده! وازاي المسجد الاقصى المذكور في القرآن ويتاخد من هنا وازاي اليهود ياخدوه! يعني هم على الحق ولا احنا الحق! ويحصل بلبلة
هو اصلا الشرع قال لك ان المسجد الاقصى لن يؤخذ منكم بلاش المسجد الاقصى. الكعبة. تخيل لو حصل سطو على الكعبة دلوقتي اصابة هجمت على الكعبة وكسرت الكعبة وخدت الحجر الاسود
آآ تخيل لو ده حصل ان هم ايه ده! الكعبة والقبلة وهنعمل ايه؟ ويبقى يبقى احنا مش على الحق. يبقى ديننا باطل والدين قال لك ان الى يوم القيامة مش هياخد الحجر انا جايب لكم نقل في كتاب فقهي اقراه لكم بس شف الفقهاء بيتعاملوا آآ
آآ كتاب مختصر آآ في الفقه الخرقي عمل متن في الفقه شرحه الامام القدامى في كتاب المغني. فكان الامام بيكتب المتن المغني اللي هو ابن القدامى يعني بيجيب المت وبعدين بيجيب الشهر. فشوفوا لما جه الامام الخرقي قبل لابن قدامة ببتاع بمتين تلتميت سنة عاصر
وقت ان القرامطة هجموا على الكعبة واخدوا الحجر الاسود وده حصل. حصل على فكرة اكتر من مرة الله الله الله الله الله ايه يا عم الكلام الغريب ده هو انت هتشككنا في زنا ولا ايه
شف بقى وهو بيكتب في فقه الحج. اما جه عند مسألة الحجر الاسود. بيقول ايه في المتن؟ بيقول ايه؟ ثم اتى الحجر الاسود ان كان لو موجود فاستلمه ان استطاع
خدت بالك من ايه؟ لو موجود شف هو بيتعمل عادي جدا بيشرح فقه شف المؤمن ابن قدامة بيشرح بيقول ايه؟ وقول الخراقي ان كان تعني ان كان الحجر في موضعه لم يذهب به
او لم يذهب مضبوطة عندي لم يذهب او لم يذهب به. كما ذهب به القرامطة مرة حين ظهروا على مكة. فاذا كان ذلك والعياذ بالله يعمل ايه؟ هو خلاص بيتجاوز المسألة ديت نشوف الفقه نعمل ايه. فانه يقف مقابلا لمكانه. ويستلم الركن مش لازم يستلم الحجر الاسود. اما ان كان الحجر موجودا يعمل كده
ما حدش بعد يقول ايه ايه ده وازاي واحنا اتضحك علينا والدين ده مش خلاص لو موجود هنعمل كزا مش موجود احنا مكملين انا لي ثوابت عندي مش من الثوابت اللي جات لي في القرآن والسنة ان الحجر لم يؤخذ. هم بيتعاملوا ازاي؟ وده موجود
اللي عايز يرجع كتاب المغني او للمتن موجود. فشوف هم كانوا بيتعاملوا ان احنا سنظل ثابتين في هذا الطريق كان من التصورات الخاطئة عند الصحابة مسلا ان النبي صلى الله عليه وسلم مش هيموت
متصورين ده او ما قعدوش يفكروا في النقطة دي. فلما حصل في غزوة احد واشيع مقتل النبي صلى الله عليه وسلم حصل بلبلة. لدرجة ان البعض وان كان الارض دي فيها ضعف لزلك بعضهم قال ده المنافقين او اللي خرجوا لانه سمعة ايا كان. البعض في الجيش بعد ما اشيع مقتل النبي قالوا ايه
قالوا علام نقاتل هؤلاء؟ انما هم اخواننا وابناؤنا. حصل انقلاب في الفكر على طول في العقيدة انقلاب مباشر. مجرد مواشيع مقصد انس ابن الناضرة قال ايه قوموا فموتوا على ما مات عليه. الموضوع بسيط. احنا قاتلنا صرنا وراءه صلى الله عليه وسلم حيا فلنزر على طريقه بعد ما مات صلى الله عليه وسلم. الموضوع بسيط
هو احنا جالنا وعد ثم اخلف هذا الوعد جاء لنا وعد ان النبي صلى الله عليه وسلم لن يموت ما قالهاش الوعي ده وما محمد الا رسول قد خلت من قبله الرسل. افان مات او قتل انقلبتم على اعقابكم؟ ومن ينقلب على عقبيه فلن يضر الله شيء. وسيجزي الله
شاكرين لنعمة الاسلام. اللي هو مكمل على طريق ان هو شكر نعمة الاسلام ككل. فاحيانا بتحصل اشكالية ان انا عندي تصور ان المسلمين لازم يبقوا متقدمين دنيويا. ان المسلمين ان الاسلام لازم يبقى فيه كزا. ان العالم لازم يبقى كزا. ان العلم لازم تبقى صورته كزا
ان الالتزام لازم يبقى كزا. ان الملتزم لازم يبقى كزا. ان المنقبة لازم تبقى كزا. عندي تصورات معينة. سم لا اجد هزه التصورات في الواقع فيحصل خلي بلبلة. ويحصل ان انا يحصل لي نوع من الهزة في فهمي ده. هو مين اللي قال لك اصلا جبت البيان ده منين؟ ربنا سبحانه وتعالى بيقول
علم القرآن خلق الانسان علمه البيان بعض العلماء قال البيان هنا الذي جاء من القرآن الرحمن اكبر رحمة اسم الرحمن اسم الله سبحانه وتعالى. سورة فعلان دي يعني اعلى حاجة في الرهن. في صبية
فعلا لما مسلا تقول ايه في فلان غاضب وفلان غضبان. غاضب يعني ايه بتصفه بالغضب اسم فاعل وغضب لكن لما يظهر الغضب على كل فعل من افعاله واثاره امتلأ بالغضب نقول هنا غضبان سورة
فاليه المثل الاعلى لما اثار رحمة الله في كل مكان وفي كل فعل وفي كل قول منه سبحانه وتعالى الرحمن. اعلى حاجة في الرحمة انه علق القرآن. اذن لنا ان نتعلم القرآن
وجاي تعلم القرآن قبل خلق الانسان لان ما قيمة الانسان بدون قرآن؟ لو الانسان عاش في الارض بدون وحي بدون هدى هيعيش ازاي؟ هيبقى اشبه بالبهائم الانسان نزل الى الارض يحتاج الى هدى معه في هذه الارض. ثم قال ربنا سبحانه وتعالى علمه البيان اي علم هذا الانسان المخلوق البيان
من هذا القرآن الذي تكلم به الله سبحانه وتعالى. لما تريد ان تحصل على بيان لشيء تتبين لك الامور تتضح لك الامور. لابد ان تأتي بها من الوحي اما تجيب سنة او قاعدة لازم تجيبها من الوحي ما تجيبهاش من تصوراتك اللي عندك. من ان انا سمعت بيقولوا كزا. انا كنت معتقد ان الكعبة هيحصل
كزا ان لا يمكن ان الكعبة يحصل فيها ازى. انا كنت متصور ان المسجد الاقصى لا يمكن. انا كنت مين اللي قال لك هزه التصورات لزلك احيانا انا يكون عندي فكرة معينة الفكرة دي هي اللي مدياني حماسها
انا مسلا عندي تصور انا بعمل للدين عشان التمكين. عشان احنا جيل التمكين انا شغال لي الدين عشان كده. وبعدين فوجئت لقيت حد بيقول لي على فكرة حديس ثم تكون خلافة على منهاج النبوة. فيه كتير من اهل العلم مضاعفة
وعلى فكرة احنا ممكن نفضل مستضعفين كده لغاية لما توم القيامة. لغاية لما القيامة تقوم. على فكرة بس عشان ايه قلت اقول لك عشان لقيتك ايه؟ لقيتك سخن كده وبتعرف تقعد تقول لك تروق كده وايه تاخد الموضوع تشوف حاجة ايه شوف حاجة تانية اعملها بدل ما انا
انا مش عايزكم انا بحس ان الدرس ده ممكن نسميه الشبهات مسلا. الشبهات على الطريق اهو احنا آآ اقصد ايه؟ هو ايه هي الثوابت؟ ايه هي الثوابت اللي بتحركها؟ يعني لما نرجع كده نشوف الصحابة
بكل بساطة كده اول لما نزل القرآن ايه اللي اتحط عندهم جواهم سوابت؟ وفي متغيرات يعني لو عايزين نحط اسم الدرس النهاردة الثوابت والمتغيرات. ايه السوابت عندك؟ لا تهتز ابدا. وايه المتغيرات؟ ايا كان
تغيير مش فارق معك. يعني فيه واحد خلينا نجيب في الدنيا. فيه واحد عنده طموح دنيوي عالي جدا. وبيقاتل وبينافح وفيه متغيرات حياته افتقر ابوه مات دخل الجيش سافر قعد وهو مصمم على هذا الطموح. مهما كانت المتغيرات آآ حصل فشل في اول
اللي شركة عملها حصل كزا سقط وبالرغم من ده فضل مكمل لغاية اخر حاجة انا احيانا شفت آآ بعض الفيديوهات لبتوع الايه التنمية البشرية والتحفيز الاجانب عاملين فيديوهات كده ايه ازاي
انا قلت طيب احنا عندنا مسلا آآ الصبر على البلاء عندنا معاني معينة في الدين تصبر الانسان ان هو يكمل في طريقه. هم عندهم ايه؟ فشفت لهم عندهم فعلا هو قاعد بيدور على اي معنى يخليك تكمل في الطريق. فقدان المعنى المحوري في حياتك ممكن ينفعني خليك مش قادر تكمل في الطريق. ايه اللي يخليك تكمل في الطريق
بالرغم من البلاءات اللي فيه. الصحابة كان عندهم سوابت فيهم متغيرات. المتغيرات دي حصل في دولة او ما حصلش دولة هو مكمل. راحوا الحبل ما طلعتش الحبشة وهو مكمل. راحوا الطايف ما طلعتش الطايف وهو مكمل. راح المدينة لقى فيها يهود وكان معتقدين ان احنا نستريح هناك. طلع فيها منافقين ويهود وغزوات مكمل في الطريق
النبي صلى الله عليه وسلم مات مكمل في الطريق. هو دي كلها متغيرات. لزلك في صحابة ماتوا في اول البعث. في صحابة ماتوا في منتصف البعثة. في صحابة ماتوا في اخر المرحلة المكية. في حصار شعب ابي طالب. في ناس ماتوا في غزوة بدر. في ناس ماتوا في احد. في في كل مرحلة من مراحل
الطريق فيه ناس ماتت. اقصد ايه ان فيه ناس ماتت. اقصد ان هم ما شافوش اللي كان جاي. مات وهو ما يعرفش ايه اللي هيحصل اللي حصل في قصة غلام الاخدودي الناس بتلقى في النار ملك الظالم بيرميهم في النار مش عارفين ايه اللي هيحصل. طب الملك اللي موتنا ده هيموت؟ طب ايه اللي هيحصل؟ هم عندهم
ثوابت السوابت ان انا بموت في سبيل الله سبحانه وتعالى ايه بقى الثوابت اللي كان عند الصحابة؟ الله الواحد الاحد. توحيد الله خالق كل شيء. الله قادر على كل شيء. هل بما ان الله قادر على كل شيء. والله يعلم كل شيء. يستلزم منها ان اي حد
المعصية ربنا يعاقبه مش هو دلوقتي الله قادر على كل شيء. والله عليم بكل شيء سبحانه وتعالى. وفي واحد بيعصي ربنا. الله يحب هذه المعصية ولا يبغضها؟ يبغضها يبقى ازا ربنا يعاتبه صح
مش صح ليه ؟ ايوة. ربنا هذه صفاته هو اخبرني ان الدنيا دار عمل وان الاخرة الجزاء الاوفى في الاخرة. ثم يجزاء الجزاء الاوفى في الاخرة. الجزاء الكامل في الاخرة
وربنا من اسمائه كما انه قدير هو حليم لا يعجبه بالعقوبة. يبقى هي المشكلة في ايه؟ ان انا ركزت على منطقة معينة وبس وعايز المنطقة دي من الدين او عايز الجزء ده من القرآن او عايز لأ الدين اوسع من ده
انت لازم تاخد الدين على بعضه. تاخد صورة من ربنا سبحانه وتعالى. شاكر كان في درس ايه يكلمنا على مسألة ان السنن لله سبحانه وتعالى تعمل مجتمعة. يعني انا خدت سنة من سنن القرآن
السنة اللي هي سنة كونية مقترضة يعني خدت سنة ان الله عز وجل ينصر المؤمن. ايوة بس فيه سنة قصدها ان لو المؤمنين قصروا يعاقبوا فلازم الاتنين يعملوا مع بعض
لازم الاتنين يعملوا على بعض. عشان ما يحصلش عندي بلبلة. السؤال ايه هي الثوابت اللي عندك وهل انت عندك آآ قدرة انك تتحمل المتغيرات ايا كانت يعني احنا للاسف احنا في زمن المتغيرات يعني اخر عشر سنين ولسه غالبا العشر سنين اللي جايين متغيرات ضخمة بتحصل. يعني العالم بيمر احيانا بمراحل
استقرار وبعدين مراحل متغيرة وبعدين مراحل الاستقرار وبعدين مراحل متغيرة. زي مسلا لما كان العالم كله نسبيا متقارب دنياويا المعارك كلها سيوف منجنيت بتاع يعني الدنيا كانت قريبة من بعضها. شوية حصل ثورة صناعية وطفرة
متين سنة حصل فرق فيهم. فده متغير. وبعدين يحصل حالة من الاستقرار. ودول وتقسيمات معينة في وبعدين لأ فكرة الاستقلال والدول وتقسيمة الدول. تغير شوية حالة من الاستقرار. يحصل مسلا خمسين سنة الوضع في العالم شبه سابت
او مسلا حرب عالمية اولى وبعدين حرب عالمية تانية وبعد كده الدنيا دلوقتي مستقرة بقالها فترة بعد الحرب العالمية التانية نسبيا وتقسيمات الدول وبعد ما كل كل دولة خدت الاستقرار بتاعها الاستقرار السوري طبعا زاهريا يعني. آآ في حالة من الايه زاهرين كده حالة من الاستقرار. الفترة اللي فاتت
حصل نوع من التغيرات السريعة. فترة التغيرات دي هي اللي بتعمل بلبلة عند الانسان. لان دايما الواحد بيحب حالة من الايه؟ من الاستقرار. بيتكيف مع الوضع. احنا متكيفين واضح ان المسجد الاقصى مع اليهود. خلاص اصبح جوانا تكيف مع ده عادي. انا مش ده بالنسبة لي مش عامل لي بلبلة. لكن لحظة اخز المسجد الاقصى كانت عملت بلبلة عند المسلمين
زي ما هو الراجل كاتب كده ايه يروح للي يقبل الحجر الاسود ايه ان كان هو خلاص. هم رأوا عايشين المجتمع الحجر الاسود مش موجود اللحزة بتاعة اخد الحجر الاسود كانت لحزة بلبلة. زي بالزبط لحزة صلح الحديبية. كانت لحزة بلبلة
حتى لما سيدنا عمر مش متصور اللي بيحصل وازاي ازاي تمحو اسم آآ محمد رسول الله وازاي باسمك بسم الله الرحمن الرحيم وازاي ده وقعد يناقش النبي صلى الله عليه وسلم حتى روي عنه انه قال رضي الله عنه انه قال فعملت لذلك اعمالا اتوب على
فترة النقاش اللي انا عملتها مع النبي صلى الله عليه وسلم صلح الحديبية دي. قعدت بعد فترة اعمل اعمال من الطاعات عشان اكفر عن الوقت ده. فبتبقى ايه آآ فترة بلبلة
تخيل الصدمة بتحصل امتى؟ انك تسمع مسلا حديس انت كنت متوقع ان ده الاصل من اصول الدين ويطلع حد يقول لك ده فيه ضعف زي مسلا حد من الاخوة كان حصل له بلبلة جدا سمع حد من الايه الاخوة الافاضل بيشرح عقيدة فقال على فكرة يا جماعة المهدي ليس من
آآ اصول العقائد وان الذي ينكره كافر لأ الذي لا الذي ينكر مهدي لو عنده اشكالية في كزا وكزا ليس بكزا. هو بيأسر في المسألة. انا اثبت طبعا المهدي. لكن انا بتكلم على فسمع ده فحصل له
هو انت دينك قائم على مجيء المهدي؟ يعني انت قاعد بتشتغل للدين عشان منتظر المهد يجي فلو ما جاش هتسيب كل حاجة انت بتشتغل الدين ليه ؟ انت لازم عندك ثوابت الله
الجنة النار الوحي دي حقائق ثابتة. الوحي من عند الله هذا الدين حق. الله سبحانه وتعالى هو الواحد الاحد الفرد الصمد. الجنة موجودة النار ما اطفتش. دي ثوابت عندك انت شغال
في استضعاف في تمكين في نصر في هزيمة انت شغال. في فقر في ايا كانت الزروف انت مكمل في الطريق لما بتفقد اتصالك بالثوابت ديت وبترتبط بمكاسب ارضية يعني انا شغال عشان انتصر انا شغال عشان انتشر انا شغال عشان ابقى
انا بدي الدرس عشان الناس تسمع لما دايما اكون رابط عملي باثر ارضي على الارض والاثر ده ما يحصلش يحصل لي انهزام يعني انا بدي درس عشان الناس كتير بتحضر. فالناس قالت ما عدتش مكمل الدرس
انا بدي درس عشان كزا فلما كزا ده ما حصلش مش مكمل لأ انا بحضر الدرس عشان الشيخ ده انا بحبه. الشيخ ده عمل موقف مشين بالنسبة لي انا ما بقعدش اتعلم الدين ده اصلا
فانت لازم يكون ارتباطك عقيدتك صحيحة مستقاة من القرآن ومن صحيح السنة النبوية للنبي صلى الله عليه وسلم فبالتالي تعرف تكمل مهما كانت المتغيرات. انت صحيت الصبح سمعت خبر ان اغلب دول الاسلام تم استعمارهم
صحيت الصبح ان فلسطين تم تحريرها. انت ايا كان بتتكيف مباشرة ايه العمل مطلوب مني في اللحزة دي؟ هنا الصبر هنا البذل هنا التضحية هنا العلم هنا الدعوة ايه المطلوب؟ انت عبد لله في ايا كانت الظروف انت عبد لله. تقدم العبودية ايا كان مكانك
بعيدا عن التغيرات اللي بتكلم عن العالم على مستواك الشخصي. انت طالب انت اتخرجت. انت في الجيش. انت اتجوزت. انت خلفت. آآ ايا كان في عبودية للوقت  لان في ناس دايما بتضع شروط عشان تكمل في عبوديتها. انا عشان اعمل كزا وفر لي زروف كزا. لأ
تتعود ان عبوديتك مستمرة مهما كانت الزروف لما تقعد تقرأ مسلا عن فقه الاسير. عافانا الله واياكم من ذلك. حتى الاسير له فقه ايه اللي يعمله؟ وايه اللي ما يعملوش؟ وايه اللي متاح له؟ وازاي وازاي يصلي؟ وازاي يفقد الطهورين؟ وازاي المريض المسافر؟ لما الفقه بيتكلم في كل هذه
انحاء صفقت استضعاف وقت تمكين انك انت في كل وقت من الاوقات فيه عبودية بتقدمه ليه ؟ لانك انت مرتبط بثوابت ما بتتغيرش الله سبحانه وتعالى على العرش استوى. الجنة المخلوقة بالفعل. النار الموجودة بالفعل. هذه الثوابت التي لا نتحرك عليها. النبي صلى الله عليه وسلم كان في قيام الليل
يقول هذه الحقائق الجنة حق والنار حق والساعة حق والنبيون حق ومحمد صلى الله عليه وسلم حق. تذكر هذه الحقائق يذكر بها نفسه صلى الله عليه وسلم. ويتعلم ذلك منه
صلى الله عليه وسلم. انت في عندك حقائق مش متغيرات سابتة الجنة النار الرسول دي حقائق انك انت مسلا تكون زي ما قلت لك متصور تصور معين ان اي معركة بين الاسلام والشرك ان الاسلام هو الزي سينتصر. لأ
ما حدش قال لك كده ده ربنا بيقول آآ كذلك حق علينا نصر المؤمنين ايوة ما هو دي لها ردين اول حاجة مين المؤمنين اللي حققوا الايمان؟ تاني حاجة ما في ايات تانية واعدوا وفي ايات تانية ان هذا قل هو من عند انفسكم انك انت
ابتعد عن المعاصي يبقى انت بتاخد القرآن على بعضه. بتاخد سنن ربنا مجتمعة بتضم القرآن مع السنة وبتاخد الوحي مكتمل. تاخد السورة مكتملة. عشان ما يحصلش الصدمة بتاعة انى هزا
هتلاقي للاسف ودي اشكالية آآ ان احنا ما عدش عندنا مصادر للتلقي اصلا. ومصادر تلقينا للدين اصبحت مجتزأة. يعني انت دلوقتي بتسمع عن الدين منين تسمع دي منين؟ اغلبنا مسلا بيسمع عن الدين من الفيسبوك وتويتر. يعني كان زمان مش من زمان يعني من كم سنة
كان بيسمع عن الدين من القنوات الفضائية. فعلى الاقل القنوات الفضائية كان فيها درس ساعة شوية كان قبلها من بعض المواقع الاسلامية اللي موجودة على النت كان بينزل درس كان يقول لك الاخ ده اخ آآ اي كلام. ليه؟ مش راضي يسافر مسلا ميت كيلو عشان الوحدة درس يبقى قاعد بيسمعه على النت
اخ المرفه التعبان بيسمع الدرس بيسمع السلسلة سمعها من على النت ما رضاش يروح يسافر يحضرها دلوقتي يقول لك لو المقطع زاد عن تلات دقايق في اليوتيوب ده مقطع طويل
اه يعني لسه بقى هنقعد نسمع كل ده. قل لي يا عم الزتونة. هو فيه زتونة اصغر من تلات دقايق؟ يعني هنجيب زيتونة اصغر من كده منين؟ مش عارف فهو بيسمع مجتزآت
بيسمع مجتزآت فاحيانا بعض الاخوة الافاضل وهو بيقدم طرح معين ما بيقدمش الصورة اللي قبلها والصورة اللي بعدها بيقدم جزئية معينة هو بيعتقد مسلا او هو بيخاطب خاطب بعض الناس اللي فاهمة او طلبة علم. فانت بتيجي تقرا بوست على الفيس او تقرا حاجة على تويتر او تقرا اي حاجة فيحصل لك صدمة ايه ده
لدرجة ان في ناس طب انا قلت لكم مسلا ان ممكن حد يتصدم في حديس مسلا كان حطه اصل من اصول الدين واكتشف انه فيه خلاف او الناس بتصادم حتى ان مسألة فقهية كان واخد بقوله فسمع قول تاني يحصل له صدمة. يا ابني انت بتتلكك عشان تتصدم
ايه المشكلة مش يعني هو كان بياخد ان صلاة الجماعة فرض. فسمع ان آآ لا ده فيه قول قوي ان هي سنة. فيحصل له بلبلة. احنا اتضحك علينا يعني هو انت بتتلكك عشان يتضحك عليك؟ ايه المشكلة انت كنت بتدين لله؟ يعني هو يعني صلاة الجماعة دي مسلا انت كنت بتصليها عند الاصنام؟ ما انت كنت بتصليها لربنا سبحانه
وتعالى. واللي قال لك ان هي سنة قال لك ان ده الافضل. وان فيه خلاف فعلا. فتلاقيه بيتلكك. حكيت لكم انا على الاخت اللي كاتبة سؤال مش فاكر قلت لكم احنا اتضحك علينا وقالوا لنا كزا ان النقاب فرض وقالوا لنا ان مش عارف ايه وقالوا لنا احنا اتضحك علينا بقى لنا سنتين تلاتة
وانا دلوقتي عايزين حل. حل لايه؟ حتى قلت للاخ قل لها خلاص اعملي شوية معاصي قصاد الايه؟ قصاد شوية هنا كده صفرنا العداد بين ارجعي ابدأي بقى على ايه؟ على النضافة. يعني هي متصورة. خلاص؟ انا سمعت مسألة فقهية كان فيها قول. يبقى انا
عندي اشكالية ان انا ما كنتش بتعلم صح خلاص هتعلم صح بعيدا بقى اقعد ايه الناس دي ضحكت علينا ان ضحكت علينا ان ماشي ماشي ها هتعمل ايه بعد كده يعني؟ لأ انا ما عدتش هسمع حاجة بقى. لأ قرار فعلا
قرار موفق يعني في ناحية ابليس بامتياز. يعني قرار شيطاني رائع. انك انا ما عدتش لا اسمع بقى اي فقه بقى انا اكتشفت ان انا فعلا كان دراستي الفقه دراسة خاطئة خلاص انا هدرس صحة. بفترض يعني مسلا او ان انا عرفت ان صلاة الجماعة
فيها فيها خلاف وهي فرض ولا سنة. وانا طلعت بفضل الله بعمل الافضل. انا هحاول احافز على الافضل. لان انا اصلا لما اقوم نومي وانشغالاتي وتعبي وانزل المسجد. ودي كمان تبقى فضلة اقول له يا رب انا نازل بالرغم ان هي فضل. انا نازل اصلا. واتعب عشانك يا رب
زي قيام الليل استحضار انك انت بتقوم وتعبان او راجع تعبان من الشغل وراجع بعد ما خرجت او راجع تعبان وتقوم تصلي الوتر وتقوم صلي قيام الليل انت بتستشعر معنى البزل اكتر
طلب العلم في الدعوة الى الله حتى الحاجات اللي هي ما فيش فيها فرض عين. وان كانت من فروض الكفايات. انت بتجتهد وبتبذل فيها ده اللي نكتسبه لمسنا حاجة زي كده. لكن انا اي معلومة جديدة تعمل لي نوع من البلبلة. وعلى طول ابعت اسأل انا سمعت ان يجوز الاخز من اللحية. انتم ضحكتم علينا
انا سمعت ان مش عارف ايه انتم ضحكتم على طول هو عايز يعيش في جو الايه؟ المضحوك عليه البلبلة الصدمة. انا طب فبالتالي انت اتضحك عليك. فبالتالي يعني ماشي ايا كان الناس دي وحشة. ماشي الناس دي وحشة. وبعدين الخطوة العملية اللي هتبنيها بعد ما اكتشفت
ده ناوي تعمل ايه؟ ناوي انك تكمل في الطريق خلاص ماشي اه انت اتضحك عليك على فكرة. كمل بقى. يعني لو الخطوة العملية اللي انت هتاخدها انك تزداد علما وتزداد
عشان تبقى على بصيرة اكتر خلاص انت اتضحك عليك على فكرة. ازاي انت كده محتاج تكمل فاهم. لكن لو الخطوة العملية اللي هتاخدها انا هسيب الطريق دوت الطريق ده مليء بالاختلافات ومليء بالبلبلة وانا مش مكمل اهو ده بالظبط. زي ما الدرس اللي اديناه قبل كده ولكنكم فتنتم انفسكم
في واحد غاوي يفتن نفسه. غاوي كل شوية يرجع يقعد مع نفسه. انا اتضحك علي. انا مش مكمل في طريقي. طب ليه؟ هي ايه الثوابت؟ حاجة من التوابت اتغيرت عندك اكتشفت ان القرآن باطل اكتشفت ان ما فيش اله. يعني تبين لك باليقين
ان هذا الكون عبث  لو تبين لك كده يبقى انت فعلا ضاحك عليك يتبين لك قطعا ان ما فيش اخرة يبقى فعلا ضحك عليك. دي حاجة عظيمة لأ ده تغيير في حياتك تماما. بعد ما كنت انت ملتزم باخلاق
واداب وتراقب الله سبحانه وتعالى وتنتهي عن نواهي. اكتشفت ان الحياة عبس وعايز تعيش زي البهايم. لأ انت فعلا كده تضحك يبقى انت فعلا فعلا هتغير نمط حياتك ما فيش زي الحيوانات. لان هم بيقولوا احنا اصلا اصلنا حيوانات وما فيش فرق غير في العقول. وما فيش فينا ضوابط ونعمل اللي احنا عايزينه وما فيش اخلاق سابتة والاخلاق نسبية. ايوة فعلا ده
انت كده اتضحك عليك؟ لان هنا جزء ده ده مجرى كبير من الحياة اتغير. ده نزرة كاملة للحياة اتغير. زي النصراني اللي ما بيكشفش في اه هو محتاج ينقل حياته بتتغير. زي الملحد بالعكس لما هو بيكتشف ان هو اتضحك عليه. هم محتاج ينقل
ده لما انت تكتشف ده او عندك اشكالية في ده ده انت تسعى فعلا لحلها. لكن برضه لا تجعل زي ما شيخ الاسلام ابن تيمية كان بينصح ابن القيم لا تجعل قلبك
يتشرب كل شبهة بيسمعها. اتكلمنا قبل كده برضه في درس فتنتوا انفسكم انك بلاش قاعد تبقى عندك هي للشبهات لأ تحصن ابن نفسك صح. يبقى ازا عايز ارجع تاني لنقطة بدأت بها وعايز اختم بها ايه هي الثوابت
اللي في حياتك ايه هي السوابت اللي ما بتغيرش ؟ يعني بصوا يا جماعة انا عايز تصورك لحياتك كده انت عندك عجلة عجلة الدين وعجلة الدنيا. خلي ده التصور نطلع
النهاردة كده انت عندك ايه؟ عجلة الدين في حياتك وعجلة الدنيا. عجلة الدنيا بتلف. انت في ابتدائي اعدادي سانوي اتخرجت اتجوزت خلفت دخلت الجيش آآ سافرت قعدت ايا كان دي عجلة بتلف
فين بقى عجلة انا عايز عجلة الدين تمشي برضه ما تقفش زي عجلة الدنيا عندك كده عايز انت النهاردة حفزت قرآن اتعلمت فهمت اشتغلت في الدعوة. هي لا تتوقف. قد تمر بازماتك. تاخد مطبات لكن ما تتوقفش
على طول بتبحث عن عبودياتك في هذا الوقت. انا عايز ده مستمر. انت دلوقتي مسلا الناس كانت بتتعامل ان الدولار بكزا جنيه وان الجنيه قيمته الشرائية كزا حصل التعويم الناس حصل لها بلبلة لكن ما انتحرتش ما سابتش الفلوس قالت لك لأ احنا اتضحك علينا احنا ما عدناش هنتعامل ايه بالفلوس ما عملوش كده عملوا ايه؟ تكيفوا
شدوا حيلهم اكتر. طحنوا شغل. بدأ قال لك خلاص انا بدل ما كنت باعتمد على الجنيه اعتمد على الدولار هدور على شغلانة برة. اخد بها بعملة اجنبية. بدأ يتكيف مع الوضع
ما حدش قال ايه؟ لا لا لا ضحك علي في الدنيا. انا ماشي ماشي في الدنيا بتوع الدنيا ضحكوا علي. انا مش مكمل وطلع بينهم خلاف انا ماشي. لأ ومباشرة بدأ يتأقلم ويشوف ايه المطلوب منه في هزا الوقت
ده كزا بقى بكزا بيتحول بقى اغلى. قيمة القيمة الشرائية وقعت هتصرف ادور على سفر في مكان معين. هشتغل مش عارف على ايه من على النت. هزود كزا. هقلل احتياجاتي. هشيل كزا. هزود بدأ يتصرف
اهل الدنيا بيتصرفوا لما بيحصل تغييرات حادة في الحياة طب ليه احنا انا ما بقولكش ان الوضع سهل في الدين؟ لأ الوضع صعب. انا ما بقولكش ان ما فيش متغيرات. انا قلت لك اصلا احنا دلوقتي في زمن المتغيرات
هو فيه متغيرات اكتر من ان البلد اللي كانت شعارها الدفاع عن التوحيد وعلمائها اللي كانوا يدافعوا عن التوحيد يعملوا فيهم كده ويسجنوهم هو في تغييرات اكتر من كده وان بدأ ان العالم اللي كان بيكتب في العقيدة ويدافع عنها هو دلوقتي ممنوع يتكلم عن العقيدة في السعودية
تغيرات كبيرة بتحصل. ازمات ضخمة. رموز بتسقط. رموز فعلا بتسقط فانت بيحصل لك صدمة. لكن هو ده ثابت كان عندك ده ثابت يعني ده كان من السوابت ان مسلا ان آآ الشيخ فلان اللي كتب كتاب فلان وآآ واتوزع في كل انحاء الدنيا والناس كلها اتبسطت عشان هو قال لهم لا تحزنوا
والكتاب انتشر لما يعمل كزا مسلا آآ انت انت ده كان عند ربنا يسبتنا يعني. انت كان عندك ده سابت ان امه بما ان فلان كتب التويتة ديت يبقى انا ما عدتش واسق في الدين. خد بالك. مش هاسق فيه. مش هاسق في الدين. ليه؟ يقول لك لا يا عم. ده انتم كلكم نصابين
كلنا نصابين. انا هاتنازل معك. اه احنا كلنا نصابين. فبالتالي زيد بن عمرو بن النفيل كان في زمن قبل بعثة النبي صلى الله عليه وسلم او قبيل بعثة النبي صلى الله عليه وسلم كان يقول يا رب لو اعلم اي الوجوه احب
احب اليك لعبدتك بها قاعد بيدور لم ييأس لم يستسلم. كان فيه ائمة ائمة قبيل بعث النبي صلى الله عليه وسلم. في ائمة في الباطل ناس عملوا تجديد آآ اسمه عمرو ابن آآ
عمرو ابن لحي لما النبي صلى الله عليه وسلم قال رأيت عمرا يجر قصبه في جهنم امعاؤه بتندلق في جهنم ليه؟ اول من سيب السواب طيب هو اللي اخترع السائبة والدين الباطل اللي كان بيفعلوه مع الانعام. وراح الشام وعمل تجديد وجاب الافكار بتاعته لمكة وعمل تجديد
في الجاهلية في الباطل. ده امام ما رضاش باستقرار الجاهلية على وضع معين حب يرتقي بالجاهلية لوضع اعلى. ده امام في الباطل. ويبعث امام في النار زي ما ربنا قال على فرعون ان هو ائمة يدعون الى النار. في ائمة في الحق لذلك النبي صلى الله عليه وسلم قال عن زيد بن عمرو بن نفيل يبعث امة وحده
وابنه سعيد ابن زيد من عشرة المبشرين بالجنة سعيد بن زيد بن عمرو بن انت ما تستلمش الاوضاع هل انت عندك لما تقول لي اصل انا لما فلان عمل كزا وفلان اتسجن وفلان وكانوا بيعملوا مع بعض سواء الاخاء وبيضربوا في بعض لأ ده انتم كلكم
نصابين فبالتالي مش هتكمل في الدين؟ هو لما دول يحصل بينهم كده ده معناه ان الله مش موجود. معناه ان الوحي باطل. معناه ان ما فيش جنة. معناه ان النار اتطفت. لا مش
تعالى كده. طب انت ليه بقى توقفت؟ لماذا حماسك اصابه الفتور؟ ليه؟ هو انت كنت شغال عشان دول؟ لا انت محتاج تراجع نفسك. محتاج راجع متعلقات قلبك متعلق بايه؟ محتاج تراجع عقيدتك
انت على اي اساس كنت مكمل؟ لو كل الناس تخلت انت لازم تكمل لو كل الرموز سقطت انت لازم تكمل انت عندك ثوابت تصلح عقيدتك. ده اشكالية في عقيدتك في كمال عقيدتي. ده اشكالية فهمك للدين اصلا. كتاب الله عز وجل
محفوظ ولا تخلو الامة من قائم لله بحق. ده من معتقد اهل السنة. لا تزال طائفة من امتي ظاهرة. ابحس تموت وانت تبحس في الطريق افضل انك تموت وانت آآ مستسلم. ومن يخرج من بيته مهاجرا الى الله ورسوله ثم يدركه الموت فقد وقع اجره على الله. والاثر انتم عارفينه معروف
خرج من مكة يهاجر مات عند التنعيم. ما لحقش يخرج اللي راح يعمل عمرة او يحج قريب جدا يدوبك على حدود مكة مسافة بسيطة جدا تخيل لما واحد عايز يروح المدينة ربعمية وخمسين كيلو ويموت بعد مسلا عشرة كيلو ده قطع ايه ده في الطريق وتنزل اية تثني على هذا الفعل
لانه خرج ما استسلمش اتحرك ان يخرج من بيته مهاجرا اللي ايه؟ اتحرك والوجهة سليمة الى الله. ورسوله. ثم يدركه الموت فقد وقع اجره على الله فانت لازم ترجع تاني تشوف ايه صوابتك. ليه البلبلة اللي بتحصل كل شوية؟ يسمع شيخ اللي كان بيحبه يقع في مسلا في اشكالية
في آآ رمز يسقط آآ هزيمة معينة للمسلمين استضعاف حديس يكتشف انه كان فيه ضعف خلاف فقهي نزاع من النخب خلافات ما بين المشايخ. كل دي ابتلاءات اصلا في الطريق
هتكمل ولا لأ ؟ سيدنا سلمان اول واحد قابله رمز ديني كان نصاب سيدنا سلمان كان مفخم مبجل في بلده ابوه هو المسئول عن النار وعن الالهة. هو ابنه. تخيل يعني واحد
مبجل معزز شاب ساب كل ده وضحى بكل ده وسافر وتعب وبعدين راح وراح قال دلوني على افضل اهل الارض واعلم اهل الارض وراح لواحد قالوا له هو ده روح وقعد يخدمه سنوات ويكتشف ان هو نصاب. تخيل الصدمة بتاعة سيدنا سليمان. يعني انا سبت كل ده عشان اجي يطلع واحد
انا راجع. انا راجع يا عم لابويا. يا عم انا غلطان اصلا هروح ابص ايد ابويا. اقول له معلش حقك علي. هات يا عم النار انا هاولعها. انا ما قلتش ياكش تولع الناس دي كلها
لا اصلا انا اصلا ايه؟ الناس دي عايزة الولعة خليني يا عم في لأ راح للي بعده وقال له دلوني على اللي بعده وراح سافر اربع دول خريطة لما تشوف كده خريطة سير سيدنا سلمان الفارسي راح بلد في فلسطين وفي العراق وفي سوريا وفي تركيا. ويلف
لغاية لما يروح يستقر عند واحد وبعد كده يسمع عن خبر بعثة النبي صلى الله عليه وسلم ويحاول يسافر واليهودي يضحك عليه وياخده كعبد ويسافر عند خيبر ويروح بعد كده يوصل بطريقة عجيبة للنبي صلى الله عليه وسلم. صادق. ليه؟ لان هو فيه فطرة جواه مشتعلة بيبحث
عن آآ ما يروي هذه الظمأ حتى لما تقول لي انا فقدت الامل في الطريق ده. ليه؟ اصل الناس دي طلعت كلها نصابة. فبالتالي الناس دي طلعت مصادر فبالتالي الدين ده باطل؟ لأ انت عندك اشكالية. الرابطة دي غلطة غلط. الربطة ما بين ان فلان سقط او الجماعة دي وقعت او الخلافات او
هزيمة او الاستضعاف. وبين ان دينا باطل الربط ده غلط. الربط ده زن عندك. هذا الظن ارداك. اهلكك. هذا الظن باطل. انت محتاج تراجع ايه السوابت اللي عندك وايه المتغيرات زي ما قلت لكم لا قدر الله حفظها الله من كل سوء الكعبة خلي اتضرب عليها صاروخ
ان مسلا انت متصور مسلا ان في ملايكة فوق الكعبة حمياها من اي صاروخ اشبه سمعت مسلا حد قال لك اسر ضعيف وانت متصور وشايف كده ففوجئت ان جه صاروخ وعدى على فكرة الموضوع ده وخبط الكعبة. قال كده
ازاي؟ احنا اتضحك علينا. يبقى الكعبة دي باطل. يبقى الدين ده باطل. هو انت المقدمة هي اللي غلط. فبالتالي النتيجة غلط المقدمة اللي انت حاططها غلط. طب حضرتك تحط مقدمة صحيحة. المقدمة دي ما فيش فيها عندك من البيان. ده بتاعك مش مستقى من القرآن
في غلط احيانا اللي بيحصل ايه يعني مسلا شيخ بيشرح فقه. فالمعلومات اللي بيقولها صحيح. هو اخطأ. ده لا يعني ان انا الفقه ده سقط لأ ده انا حتى ممكن استمر اخد منه هو ده الفقه. بالرغم اني عارف انه اخطأ في كذب. يعني دايما يا جماعة العقل الناضج هو اللي بيعرف يفصل ويجزأ. مش اللي بياخد
بالكليات كده على بعضها لا العقل الماضي اللي بيعرف ايه؟ ده كويس في كزا بس عنده مشكلة كزا. الناس دايما بايه؟ العقلية العاطفية النسائية اللي هي ايه رأيت منك خيرا قط
غلط غلطة يبقى اللي هو اورمان. ما بيعرفش ايه ان دي هاخد منها كزا. ودي الحتة دي كزا. والمنطقة دي هفهم منها كزا. وشخص فلان هستفيد منه كزا بس مش في كزا
لزلك لما تيجي مسلا حد يسألك عن حد تقول له والله ده فلان كويس لكن بس كان عنده مشكلة كزا ايه ده يعني ضل لأ ده انا بقول لك عنه يعني رائع يا ابني افهم
هو يا احسن واحد في الارض هي اوحش واحد في الارض! لأ انا باقول لك هو عايز كلمة واحدة تبقى عامة ازيك لما حد كان يجي يمدح مسلا احد المشايخ يقول لك ده اعلم اهل الارض. لأ مش اعلم. ايه ده! يعني ما طلعش ده خلاص مش هاسمعه. هو يا اما اعلم اهل الارض. يا اما مش هتسمعوا
يعني ليه التفكير الحاد ده يا اما هنا يا اما هنا مفسرين في علماء شراح السنة ممكن كل حد عالم مسلا يتصدم مسلا ان هو كان بيعزم عالم من العلماء عنده اشكالية معينة في بعض العقائد في الصفات. ايه ده! انا اتصدمت. ما هو خلاص هو عنده ماشي ماشي جزاك الله خيرا اتصدمت وبتاع هدي نفسك
كمل بقى. خلاص كمل وتعلم مسألة الخلاف وكيف تتعامل خلاص تجاوز خد فترتك خد صدمتك براحتك. بس كمل. ده مش معناه انا كي تقوم واخد يوتيرن ورجع لأ. كمل في الطرق. خلاص يا شباب؟ واضح الفكرة اللي انا عايز اوصلها النهاردة؟ يبقى احنا هنركن هنا بقى ونقف كده ايه؟ درس
النهاردة كان صدمة. سبحانك اللهم وبحمدك اشهد ان استغفرك واتوب اليك. جزاكم الله خيرا. حضرتك تبين نقطة
