بسم الله الرحمن الرحيم. بسم الله والصلاة والسلام على رسول الله صلى الله عليه وسلم. اهلا وسهلا بكم في الامسيات التربوية نستكمل باذن الله سبحانه وتعالى لقاءاتنا في قضايا تربوية بتخص آآ السائر في الطريق الى الله سبحانه وتعالى
ولقاء اليوم هو بعنوان كما هو طاهر يعني ترميم النفس. لقاء اليوم بعنوان ترميم النفس ولقاء اليوم في الاصل كان يعني كنت آآ هيدور حول قول الله سبحانه وتعالى اية من القرآن قول الله سبحانه وتعالى الشيطان يعدكم الفقر
ويأمركم بالفحشاء والله يعدكم مغفرة منه وفضلا. والله واسع عليه آآ كانت البداية عايز اشرح الاية. وبعدين توسع الامر وقلنا نتكلم عن معنى ترميم النفس اه عشان ندخل في موضوع على طول
آآ ترميم النفس الاول نشرح الفكرة يعني ايه العنوان ترميم النفس كلمة الرميم وردت في كتاب الله سبحانه وتعالى والشيء البالي العظم البالي اللي بيبلى يعني بيتكسر فالترميم رمم الشيء يعني بيحاول يعيد اه بناؤه. بعد ما حصل له نوع من التفتيت والتكسير
فترميم النفس الغرض من لقاء اليوم آآ البحث عن وسائل من ديننا ولا سيما من كتاب الله سبحانه وتعالى بتساعد النفس على قضية البناء بعد ما بتتحطم وبيحصل لها نوع من التهشيم
ونوع من التكسير ونوع من الاذى اللي بتتعرض له النفس. ده المعنى ولا سيما ان يعني آآ احنا بنعيش في هذا العصر للاسف احنا بنعيش في عصر مسألة اه الضغوطات اللي بتتعرض لها النفس البشرية والاذى
وقد يكون هذا العصر من من اصعب العصور واشد الاوقات اللي بتمر على النفس البشرية وهشرح ليه دلوقتي وبعض التحليلات اللي قيلت في الامر ده واظن مصطلح زي مصطلح الهشاشة النفسية كثر في الاونة الاخيرة كثيرا
والازمات النفسية والاضطرابات النفسية الامر اصبح فعلا منتشر جدا. فنوع من المساهمة في ترميم هذه النفس مما تتلقاه من اذى طيب اللقاء بتاع اليوم هيدور حوالين للتعريف بالفكرة اللي هو ترميم النفس اللي احنا بنتكلم عنه دلوقتي
ثم ما الذي تتعرض له النفس؟ شرح نوع من التفصيل شوية لبعض الطعنات والاذى اللي بتتعرض له النفس ثم رقم ثلاثة محاولة تقديم بعض الحلول الهامة لترميم هذه النفس من خلال كتاب الله
سبحانه وتعالى ومن خلال الاسماء الحسنى خلاص؟ يبقى تاني درس اليوم العناصر بتاعته سريعا. التعريف بالفكرة ترميم النفس آآ توضيح لبعض التفاصيل اللي بتتعرض لها نفس من ازى في الواقع اللي احنا بنعيش فيه
رقم تلاتة محاولة تقديم اه مساعدة لهذه النفس اللي بتتأزى وبتتوالى عليها الضربات والطعنات من خلال كلام الله ومن خلال الاسماء الحسنى. خلاص اه نبدأ مع بعض شرحنا الفكرة ترميم النفس
وهذه النفس الله سبحانه وتعالى هو الاعلم بدواخلها واعلم بتفاصيلها. وشغلت الناس لعقود وشغلت الناس لقرون التفكير في النفس وكيفية الولوج الى هذه النفس لاصلاح ما يفسد منها لان نفسي بتتعرض لازى وبتتعرض لطعنات كما يتعرض البدن
يعني البدن لما بيتعرض لازى لضرب لطعنات لاي شيء لميكروب لفيروس لاي شيء زي ما حصل في ازمة كورونا مسلا الناس كانت بتفكر كيف تتجنب التعرض للاذى من فيروس كورونا
فبدأ قضية الوقاية عن طريق انك بتلبس الماسك تغسل ايدك مش عارف تبتعد تنعزل فكما ان البدن بيتعرض لازى وبيتعرض لطعنات وبيتعرض لشيء يؤذيه. فكذلك النفس ايضا بتتعرض لاشياء تؤذيها
طوال السير في هذه الحياة النفس تتعرض لهذه الامور ودائما الوقاية خير من العلاج. ان الانسان لما آآ بدل ما هو يعالج آآ مرض كورونا. طب ما هو يقي نفسه منه. فكذلك
قبل ما يعني ما الانسان يصاب آآ يعني مش عايز اقول مرض نفسي او ضغوطات نفسية شديدة. لان دي بتبقى زي يعني مراحل معينة. مش لازم كل انسان يكون عنده نوع من الاذى النفسي انه يصل الى مرحلة ان هو يكون مرض
وحتى لو مرد الامر فيه بفضل الله سبحانه وتعالى ما انزل الله من داء الا وجعله دواء فالخلاصة اقصد ان لقاء اليوم هو محاولة. يعني على فكرة انا اتكلمت قبل كده في لقاء بعنوان رفقا بالقلوب. كان بيدور حوالين نفس الفكرة. ان احنا محتاجين
الا نعرض قلوبنا لمزيد من المؤثرات. لان خلاص القلب له قدر من التحمل. فكذلك ايضا النفس فاحنا آآ النفس تتعرض طوال الطريق في السير لطرقات متتالية بتضعف هذه النفس. ولما النفس بتكون في حالة ضعف
بتتجه في الاتجاهات الخاطئة تبدأ النفس في هذه اللحظات قد تتجه للبحث عن الخروج من الازمة زي مسلا لحزات الهلع ان الانسان خلق هلوعا. اذا مسه الشر  جزوعا واذا مسه الخير منوعا الا المصلين. لحزات الهلع وبعض اهل اللغة بيقول الهلع النقل لما بتكون في حالة من الجوع
وللتراب وبتجري في اي ما فيش مسار معين بتسير فيه. فكذلك النفس الهلوع. واظن برضو انا عملت لقاء كيف عالج القرآن هذه النفس نفس من خلال سورة المعارج ولما بنحاول نقدم حل من الحلول
من خلال صورة المعارج او من خلال القرآن او الاسماء الحسنى زي النهاردة. هذا لا يعني ان هذا هو الحل الاوحد احنا بنقدم حلول جاءت بها الشريعة يعني لما نقول مسلا لما نعمل محاضرة جدلا يعني وان كان ده تخصصي اصلا علم الادوية. لكن خلينا لو هنعمل آآ اهمية العسل مسلا
اه وفوائد العسل وانه فيه شفاء للناس. هذا لا يعني عدم وجود علاجات اخرى اه لكن احنا هنا بنتكلم على العلاجات الهامة الاساسية التي انزلها الله سبحانه وتعالى طيب تعالوا بقى نتكلم شوية عن تفاصيل الطعنات والاذى اللي بتتعرض له النفس البشرية. اول شيء من خلال الشيطان
احنا بننسى في ظل الحياة ان هناك شيطان ان الشيطان بيؤذي الانسان ويوسوس له. وهذه الوسوسة من اخطر الامور يكفي يكفي ان القرآن الكريم ختم بالاستعاذة من وسوسة الشيطان. يعني يكفي من من ان كل تخيل كده لزلك آآ
البعض كان بيتكلم عن سر ختم القرآن بالمعوذتين سر ختم القرآن بالمعوذات. يعني لو هنحط قل هو الله احد. وانا كان لي محاضرة في شرح سر ختم القرآن بالمعوذات. فتخيلوا ان القرآن تخرج
بكل هذه المعاني المبثوثة في كتاب الله ومن الاغراض الاساسية ان تخرج مستعيذا بالله سبحانه وتعالى ان تحقق الصمدية. الله الصمد. وان تستعيذ بالله من شر ما خلق ومن شر الوسواس الخناس
انت متخيل الازى اللي ممكن الشيطان يسببه؟ يا ايها الناس يعني في نداءات في القرآن منها التحذير بعداوة الشيطان ان الشيطان لكم عدو فاتخذوه عدوا انما يدعو حزبه ليكونوا من اصحاب السعير
فالتحذيرات من الشيطان كثيرة. فوسوسة الشيطان وصيغة الوسوسة اللي هي الصيغة فيها تكرار وانه لا بل من هذه القضية من لحظة الولادة ما من ابن ادم يولد الا وينخسه الشيطان. الا ابن مريم عيسى عليه السلام. اه نخس في الحجاب
ابن مريم وامه وان يعيدوها وذريتها من الشيطان الرجيم فانت متخيل من لحظة الولادة لغاية لما تموت الشيطان قاعد بيوسوس لك. فوساوس الشيطان له طرق كتيرة كنت برضه حاولت اعمل تجميعة عن كلمة عمل الشيطان في القرآن وفي السنة. ايه اللي بيشغل الشيطان؟ الشيطان عشان يحاصرك
قاعد بيدور على مناطق الضعف. لذلك آآ النبي صلى الله عليه وسلم بيقول لما صور الله ادم وتركه ما شاء الله ان يتركه جعل ابليس يطيف خد بالك لحزات الدراسة الابليسية لبني ادم قاعد بيدرس نقاط الضعف
عشان يتخلخل ويتدخل منها لذلك في نفس الحديث في صحيح مسلم. فلما علم انه اجوف علم انه خلق خلقا لا يتمالك. واتكلمت عن درس اجوف وشرحت الفكرة دي. النهاردة الشيطان هنتكلم عن فكرة
الشيطان بيدرس قضية المشاعر اللي فيها ضعف عند الانسان. ايه المشاعر؟ اللي لو اللي استثارها الشيطان واستطاع ان هو كان فيها في مشاعر معينة في الانسان يستطيع ان يقود الانسان. خدوا بالكم. فيه مشاعر معينة
سواء من الانس او الجن. لو الانسان تحكم فيها في في من امامه يستطيع ان يقود في اختياراته في مساره. لذلك يقول الله سبحانه تعال في سورة النساء ان الشيطان بيقول
آآ ولامنينهم ولامرنهم. خد بالك العطف اعطاء الاوامر بعد الامنيات الشيطان سورة محمد سول لهم واملى لهم  ده جزء كبير من المشاعر اللي بيحاول يركز عليها اللي هي صناعة الامان المهلكة. ان يحط لك امنية معينة ويخليك مركز عليها
اوي اتكلمت عن درس الاماني المهلكة انا قابلت احد الاخوة بالخروج بس عن السياق كنت في مكتبة من المكتبات قابلت احد الاخوة فبيقول لي بس يا دكتور احمد انا عائز آآ يعني عائز انصحك يعني او عائز يقول لي حاجة قلت له اتفضل. قال لي انت بتقعد تحيل كثير ليه في الدروس؟ تقعد تقول انا قلت في درس كذا بقى ما تقول وخلاص. قلت له والله ما قال
جزاك الله خيرا. بس هو الفكرة ان انا صعب ان انت دعيت كل الافكار فانا بقول ملخص الفكرة وبعدين لمن اراد ان يستفيض يرجع للايه؟ زي ما بنشرح مسلا بتقول ان دي الخلاصة كزا وترجع لدرس كزا. فانا بعتزر عن كثرة الاحالات يعني هو نبهني
النقطة دي فالمهم انا بقول ان الشيطان عن طريق الامان المهلكة زي ما الشيطان جاء لادم وقال شف شف كيف يصنع الامنية كيف يصنع الامية؟ قال هل ادلك على شجرة الخلد وملكي لا يبلى؟ ازاي ان الشيطان
اخوان دخل لسيدنا ادم بيقول له هيصنع له امنية هيغرس بداخله امنية الان. هل ادلك على شجرة الخلد وملكي لا يبلى وعن طريق ايضا التركيز على مشاعر الضعف اللي هي مشاعر الخوف. يعني شف قول الله سبحانه وتعالى الشيطان يعدكم الفقر
ويأمركم بالفحشاء. شف برضو خد بالك هنا جه اوامر. الشيطان في الاصل انه بيقعد يوسوس ويتعب معك ويسول لك ويزين امتى الشيطان ينتقل من مرحلة انه ما عدش محتاج يتعب في التسويل وبقى يعطيك اوامر وانت تنفز. لما يصل الى درجة الاحتناك خلاص
احكم وضعا اللجام على الحنك. واستطاع ان يقود الانسان واصبح الانسان في حالة في لفظ يهرع. يسير الى حتفه رغما عنه. حالة السيطرة من الشيطان على الانسان. لما بيقوده الشيطان بيقود الانسان بيصل الشيطان للمرحلة دي
بعد خطوات كثيرة جدا. زيك دايما يقول الافضل الوقاية. ان الذين اتقوا اذا مسهم طائف من الشيطان تذكروا بمجرد وهو طايف بيصرفه الانسان بالاستعاذة ويتذكر بتزكر معاني عظيمة فاذا وهم مبصرون. طيب
يبقى انا بقول ان الشيطان تاني تسلسل الدرس اتكلمنا عن ترميم النفس بنتكلم الان على الطعنات والطرقات اللي بتتعرض لها النفس قبل ما نتكلم عن كيفية ترميمها اثناء سيرنا في
بنتكلم عن جزء اول قضية الشيطان وهنتكلم عن اثر الحياة وتفاصيل آآ الحياة واحداثها اللي بنتعرض لها اثر ده على النفس. فدلوقتي بتكلم على الجزء الاول من الطعامات اللي بتتعرض لها النفس وقلت قضية وسوسة الشيطان. وقلت ان الشيطان بيزرع اماني. كيف يسيطر الشيطان على الانسان بوسائل كثيرة
ومنها زراعة الامنية التي قد تكون مهلكة للانسان وايضا المشاعر اللي فيها ضعف. زي الشيطان يعدكم الفقر كل حاجة بايظة وما فيش امل وكل حاجة سودا. ان الانسان خلق هلوعا اذا مسه الشر جزوعا ما فيش امل. بيعتقد بطول اي مصيبة انها ستطول وانها لا
لن تذهب ويعتقد بفساد كل شيء. هو الحياة عنده كلها سوداء. الشيطان يحب هذه المشاعر. لزلك شف انما ذلكم الشيطان بيعمل ايه؟ يخوف اولياءه. اما يخوفكم باوليائه. او يخوف من تولاه
اللي الشيطان قدر يسيطر عليه واصبح هذا الرجل وليا للشيطان يستطيع الشيطان ان يخوفه. على احد معاني في الاية. معنى الاشهر يخوف انما ذلكم الشيطان يخوف اوليائه مما يخوفكم باولياء او يخوف من يخوف من تولاه ورضي به
الصلاة والسلام الشيطان لما بيبقى على فكرة وده حتى بيستعمله الانس ان الناس بتقود لو واحد عايز يقود الناس انه سيطر على مشاعرها يسيطر على افكارها. اتكلم دلوقتي على مسألة الاعلام وسيطرة الاعلام على العقول
لان ايضا من ترميم النفس انك تنزع النفس مما يحيط بها خلاص طيب يبقى الشيطان آآ انا كنت بقول اه ان شياطين الانس ايضا لما بيسيطروا على مشاعر الخوف هو بيحاول يسيطر عشان يقود لزلك لما في منازرة ابراهيم عليه السلام مع النمرود في سورة البقرة
النمرود بيقول ايه آآ سيدنا ابراهيم بيقول له ربي الذي يحيي ويميت اه دلوقتي الناس خائفة من الملك الظالم. فسيدنا ابراهيم بيقول له الذي يملك حياتهم ويملك مماتهم هو الله. سيدنا ابراهيم بيعلق قلوب الناس
الله الظالم هو حاسس كده ان الناس هتنزع يدا منه وخلاص وتسمع كلام ربنا. فقال انا احيي واميت سيدنا ابراهيم عشان يخرج من دايرة هذه الدائرة الضيقة على الارض خرج الى السماء فقال ربي الذي ان الله ياتي بالشمس من المشرق فاتي بها من المغرب. نقل المعركة
من الارض الى السماء. فبهت الذي كفر وده ايضا وزي ما اتكلمت برضه في درس النظر الى السماء ازاي ما تحاولش ان ما تخليش المشكلة تحاصرك في نطاق ضيق على مستوى الارض. ازاي تخرج بها الى النطاق
واسع وان الانسان بيضيق على نفسه تمام؟ طيب. يبقى الشيطان بيوسوسوا في عندنا الاية الشيطان يعدكم الفقر ويامركم بالفحشاء يبقى يعني من اوجه العلاقة والله اعلى واعلم يأمركم بعد يعدكم الفقر لما بيسيطر على مشاعر الفقر الانسان يا جماعة لما بيخاف من الفقر
آآ لو الشيطان سيطر على مشاعري دي ممكن يسرق يكذب والعياذ بالله يشرك. انت في ازكار الصباح والمساء اعوذ بك من الكفر والفقر في اقتران بين الاتنين يصبح الرجل مؤمنا ويمسي كافرا يبيع دينه بعرض من الدنيا قليل. شف العرض ده بيخلي الناس تكفر والعياذ بالله
لما الشيطان يسيطر على مشاعر الخوف من المستقبل. الخوف من الفقر. الخوف من الاذى. انما ذلكم الشيطان. يخوف اولياءه. هنا الشيطان بيتحكم في اختياراتك وهنا النفس بتضعف فلا تستطيع انت مش قادر تسيطر على النفس. انت عايز النفس تسير في مسار معين. النفس بتراوغ منك. لماذا تراوغ النفس؟ لانها تخاف من هذه الوساوس
الشيطانية. فمن ترميم النفس ان تمنع عن هذه الوساوس او ترمم ما حدث لها. احنا في نفس الاية طالما في وعود للشيطان في قبل في وعود للرحمن وده هنشرحه في في علاج في ترميم النفس بالاسماء الحسنى. الشيطان يعدكم الفقر ويأمركم بالفحشاء. في المقابل والله
يعدكم مغفرة منه وفضلا. والله واسع عليم. يبقى على طول شف القرآن معالجة وعود الشيطان المخوفة بوعود الرحمن المطمئنة. ركز معالجة وعود الشيطان المخوفة بوعود الرحمن المطمئنة. والختام والله واسع عليم سبحانه وتعالى
يعني المعاني هنا قيل وسع العالمين بعطائه. وسع العالمين بعطائه. انتم متخيلين كيف عالج القرآن وبالاسماء الحسنى ايضا وعود الرحمن المخوفة وعود الشيطان المخوفة بوعود الرحمن المطمئنة التي تجلب السكينة للانسان
خلاص يبقى اذا الشيطان بيلعب بيعبث بمشاعر هذه المشاعر مشاعر مؤثرة لزلك احنا عندنا قيمة المشاعر في كتاب جميل قوي كتيب اسمه آآ العاطفة الايمانية واهميتها في الاعمال الاسلامية. دكتور محمد موسى الشريف
العاطفة الايمانية واهميتها في الاعمال الاسلامية. دكتور محمد موسى الشريف العاطفة اليمينية مهمة لان المشاعر دي التي عبث فيها الشيطان عشان ترمم هذه المشاعر وهذه النفس تحتاج الى مشاعر مقابلة. مش مجرد تفكير. يعني
لما كان الشيخ الطريفي بيتكلم في الفصل بين العقل والنفس وازاي العقل يسيطر على النفس؟ ما هي النفس هي بتراوغ. فانت دلوقتي عشان يقوم ما حدث للنفس وترمم ما حدث للنفس تحتاج الى تغذية لمشاعر اقوى
فبالتالي ده هنا قيمة المشاعر الايمانية لترميم النفس لزلك في مشاعر انا بسميها المشاعر المغيرة او المشاعر الموقظة خصوصا لما بتيجي في قيام الليل مسلا تتجافى جنوبهم عن المضاجع يدعون ربهم خوفا
خوفا وطمعا امن هو قانت اناء الليل ساجدا وقائما يحذر الاخرة. شايفين المشاعر الموقظة التي ايقظته في قيام الليل وجعلته يقيم الليل ويطلب من الله سبحانه وتعالى في معاني بداخله جعلته يقوم ويطلب من الله. ويقيم الليل طويلا. ايه اللي حصل؟ خوفا وطمعا
عن اية السجدة يحذر الاخرة. اية اه الزمر فاذا في مشاعر مغيرة لما بيتلقاها الانسان بتجعله يقاوم هذه الوعود الشيطانية يبقى آآ تاني احنا في تسلسل الدرس لما شرحنا الفكرة ترميم الدرس ترميم النفس
وان احنا نحتاج الى ترميم هذه النفس ونتكلم على العلاجات في الآخر. ولما نتكلم عن العلاج نحتاج ان ان ان يعني نستعين بكلام رب النفس وباسماء الله الذي خلق النفس. لان انت في دعائك بتقول
ازكيها انت خير من زكاها. انت وليها ومولاها يعني النفس تستفيد من الناس ومن العلاجات والنقاشات. لكن شف انت خير من زكاها. انت وليها ومولاها سبحانه وتعالى كانت الفكرة بتاعة درس النهاردة
طيب احنا قلنا دي كانت شرح الفكرة والمقدمة. الاذى اللي بتتعرض له لنفس النقطة دي تحتها نقطتين. النقطة الاولى قضية الشيطان وساوس الشيطان. وكيف يعبث الشيطان ان الشيطان لا يملك ان يسيطر على جوارحك. لأ الشيطان بيسيطر على
نفسك على مشاعرك يوسوس خلاص هو الشيطان نفسه بيقول وما كان لي عليه من سلطان في سورة ابراهيم الا ان دعوته الا ان وما كان لي عليكم من سلطان الا ان دعوتكم
استجبتم لي فلا تلوموني ولوموا انفسكم يبقى خد بالك يعني كثرة الوسوسة دي زي ما احنا بنقول كده عندنا آآ الزن على الودان امر من الساحر كثرة الوسوسة والشيطان وده شياطين الانس والجن بيعملوا نفس الفكرة
انه يكرر عليك شيء انت اصلا عارف ان يعني مسلا انت رايح تنفق. انت رايح تخلق نفقة. فيجي لك الشيطان يقول لك ايه اتنفق ايوة انا همشي امال انا هعملها ايوة انا هنفخ. وتخرج الفلوس دي كلها هتطلع الف جنيه لله
يعني هو الشيطان لم يأتي بجديد. خد بالك انا اصلا مطلع الالف جنيه مش انا يعني. وعايز تنفق تنفقها في سبيل الله. هو الشيطان يكرر عليك فيك بيخليك تعيد تفكير اصلا
ويفتح لك افاق من التفكير هي طبعا افاق ضيقة. بتجعلك تحاصر. طب والاولاد زلك؟ النبي صلى الله عليه وسلم يقول ان الشيطان قعد لابن ادم باطرقه كلها. اراد ان يسلم فاتاه الشيطان وقال اتسلم
انتظر دينك ودين ابيك. هو الشيطان بيعمل ايه؟ طب ما هو انا عارف ان انا لما اسلم اترك ديني ودين ابائي واجداد. يعني فين الفكرة الجديدة يعني؟ لما اجي مسلا النبي يقول فاراد ان يهاجر
فقال له الشيطان اتهاجر ارضك وسماءك اراد ان يجاهد فقال اتجاهد وتموت وتنكح الزوجة ييتم الاولاد وينفق المال؟ هو هنا الشيطان لم يأتي الي بمعلومات قد كانت غائبة عني. انا عارف ان الاسلام يستلزم كزا وكزا وان الهجرة تستلزم كزا وكزا. لكن تكرار هذه الفكرة والضغط على مشاعر
ضعف عند الانسان تجعله يخاف ويرجع ويترك يترك الاسلام يترك الهجرة يترك الجهاد يترك هذه الامور خوفا فالشيطان بيلعب في هزه المشاعر فلابد ان تقاوم الايات بتاعة غزوة احد انما ذلكم الشيطان يخوف اولياءه
هناك لما اعتمدوا على الله سبحانه وتعالى قالوا حسبنا الله ونعم الوكيل  طيب اه النقطة الاولى قضية الشيطان. طب تعالوا بقى نشوف يبقى اخطر نقطتين انا عايز اتكلم عنهم في الشيطان. الاماني المهلكة والخوف
الذي يؤدي الى الشلل يعني الشيطان عايزك تكون في حالة من الفزع كنت اظن زمان قرأت مش فاكر لمين للرازي ولا مين وهو مش فاكر حتى اظن هو بيشرح في سورة قريش وهو بيقول في قول الله سبحانه وتعالى اطعمه من جوع وامنه من خوف
اظن هناك يعني. وكان بيشرح او يا اما في الاية دي يا اما آآ اية او لم نوكل لهم حرما امنا يجبى اليه ثمرات كل شيء ان هناك برضه فيه امن ورزق حرما امنا تجبى اليه ثمرات كل شيء رزقا من لدنه
الامن والرزق وصوته كويس قوي. ازن كان عقد مقارنة على ايه النعمة الاعزم نعمة الامن والسكينة والطمأنينة ولا نعمة الرزق؟ وضرب مثال بان الشاة خروف لو خايف من شيء وامامه الطعام
يعني هو جائع وخايف قد يمنعه الخوف من الاقتراب من الطعام ان مشاعر الخوف بتؤدي الى الشلل مدمرة. يعني فعلا مشاعر الخوف وده بيحصل خصوصا مسلا مع كثرة المتغيرات وده هنتكلم عنه دلوقتي. طيب خلصنا او اتكلمنا سريعا عن قضية الشيطان. تعالوا نتكلم عن
الانسان في طبيعة الحياة اللي احنا عايشينها دي. تفاصيل الحياة  طوال الحياة اللي انت عايشها من ساعة ما بتصحى وتروح سواء بقى الجامعة الشغل تتحرك وسط الناس. انت بتتلقى الاذن يعني سمعك وبصرك بيتلقى مؤثرات
اللي هو احنا بنسميه بتاعك اللي عمال يدخل لك ده مختلف متنوع وغالب ما نقابلهم لا يحدثونا عن السكينة والطمأنينة والدين لا غالب من تقابلهم في في الحياة السريعة دي
ويكلمك عن الازمات. الاخبار. اه تعويم الجنيه. ارتفاع الاسعار. الدنيا هتقفل. المنتج ده مش هتلاقيه تاني. انت قاعد طول انت متأخر! انت ازاي ما عملتش كزا! ده انت فاشل! ايه ده فلان سبقك في الحياة! هو انا اصلا ما كنتش داخل السباق! لأ انت في السباق
لأ وانت ما انتاش حاسس كده اللي هو ايه كل اللي حواليك قاعد آآ انت ازاي ما عملتش كزا لغاية دلوقتي حالة من الحصار النفسي والاسئلة التي تستثير الالم النفسي. طوال اليوم انت قاعد بتتلقى هذه الامور
في كل حاجة في نفسك في مالك في آآ شغلك في اولادك. انت قاعد بتتلقى الناس قاعدة آآ يعني الا من رحم الله تستثير هذه المشاعر. فانت قاعد بتتلقى طعنات متكررة النفس قاعدة بتتلقى هذه الطاعات. بل
انا اظن يعني ايه كنت في القاهرة قاعد مع احد الشباب يعني قاعد مع اخواني يعني هناك فقاعدين شايفين الحياة رتم الحياة سريع جدا فبقول له انا بحس ان الناس هنا
بتجري هي مش عارفة هي بتجري ليه قال لي هو بالظبط ده الاحساس اللي احنا حاسينه ما فيش وقت. ما فيش وقت ليه؟ طب انت رايح فين؟ يعني انت المعنى الاساسي اللي انت بتروح عشانه بحيس ان انت
احيانا انت بتتحرك في الحياة لمعاني صغيرة. المعاني دي ممكن تسقط تخسر. يعني شركة شغلانة جوازة اي حاجة ممكن يحصل لها انكسار في الحياة هل كده انا حياتي اتدمرت وهنتكلم عن اهمية وجود معنى ضخم للحياة تعيش عشانه. نتكلم عن دلوقتي
فالتفاصيل الحياة اللي احنا عايشينها بتوصل الانسان احيانا ان هو عايش وسط مجموعة من الافكار المدمرة للنفس فعلا محطمة للنفس وده من اسباب لماذا كثرت الامراض النفسية في هذه الاونة هل لضعف الناس؟ هل لضعف الايمان فقط؟ ام لوجود عوامل اخرى دنيوية اضخم واعقد مما
تخيل  تغير طبيعة الحياة واعادة هيكلة شكل الحياة ده من اهم العوامل لانتشار الازمات النفسية. وهتكلم عن دلوقتي. يعني بس ايه اصبروا علي شوية فيه شوية صعوبات ونقولات كده طيب خلينا نقول ان الوقت اللي عايش في الحياة
حياته عبارة عن جزئيات ان هو يروح الشغل يخلص الشغلانة يجيب الفلوس مستني اخر الشهر. او مستني فلوس او صفقة او جواز او حياته جزئيات متنقلة الذي لا يكون في حياته
صحبة صالحة آآ طلب للعلم قيام الليل. الدين مش موجود بقوة في حياتي. حياته بتتحول ركزوا في اللي انا عايز اوصله عشان ما حدش يفهم اللي انا عايز اقوله غلط
كأن حياته ليس فيها معنى الاله وليس فيها معنى عظيم كلي يعيش من اجله. ويتحول الى فرد في هذه الحياة. تاني  هذه الامور غياب الاله غياب المعنى الفرضانية ان هو اصبح فرض
لا تؤصل له على مستوى التأصيل. يعني هم مش عايزينه يلحد. يعني مش بيقعدوا معك ويقولوا لك لازم تقوم ملحد وما فيش اله. لأ كلمة الله لا يسمعها الانسان في السير في الحياة. حتى الصلاة في وسط العمل يقول لك لا العمل عبادة ما تصليش
واصبح هو حياته سريعة عجلة بتجري بقمة السرعة. ما فيش وقت للاذكار. ما فيش وقت ان لو فيه اختيار انه يستخير حتى ما فيش وقت في حياته نزع منها التأله
نزع منها التألق ما عندوش وقت للتألق يرجع بالليل تعبان عايز ينام يصحى الصبح طب الاجازة الويك اند وعايز يتفسح لانه تعبان نزع من هذه ده معنى التأله. وهذا التأله من اشد احتياجات النفس البشرية. بل خلقت النفس لهذا الامر
كما خلق السمع والبصر للامور النفس يعني لذتها وزادها في هذا التأله فغياب معنى التأله من الحياة غياب المعنى العام هو عايش عشان ايه؟ عايش عشان جزئيات طب وافرض ان الجزئيات يعني عايش عشان اولاده؟ طب وافرض
لاولاده حصل منهم عقوق. حصل لهم حاجة لا قدر الله عاش عشان وظيفتك حصل مشكلة في الوظيفة العالم ممكن يتغير. ما احنا شفنا ازمة كورونا. انت عايش عشان ايه خلاص وهتكلم على اللي حاولوا يقدموا علاجات في القضية ديت حتى لو من خارج الدين
النقطة التالتة ودي من اخطر النقاط انت دلوقتي اصبحت فرض للاسف يعني ايه يعني انت عايش آآ مش ما عدتش عايش مسلا ان قبيلة بتساعدك ومجتمع انت منتمي له. لأ يقول لك انت بتختار لوحدك مطالب لوحدك الكلية والشغلانة ولو خسرت في الاختيارات
انت متحمل مسئوليتك وما عدش فيه حاجة اسمها ما فيش صاحب بيتصاحب وانت خلاص اصبحت فرض لذلك كان  في هنقل لكم يعني ايه نقل مهم كده او اتنين يعني من كتاب معنى الحياة بتاع عبدالله الوهيبي. نقل الاول عن قضية الفردانية الفرد انك تحولت
فرد في الحياة وازاي ان الحياة طبعا اللي انا بقوله ده مش لازم كل الناس حصل لهم ده. يعني مش كل المجتمعات حصل لها اعادة الهيكلة واعادة التغير اللي انا
اتكلم عنه دلوقتي. انا دلوقتي هتكلم على ايه ان شكل المجتمعات اتغيرت والشكل بتاع المجتمع اللي اتغير ده مع التقنية والتكنولوجيا الحديسة وسرعة الحياة والمال كل ده غير شكل الحياة. وده اثر على نفسيتنا
وده فيه كلام كتير وفيه كتب كتير بتشرح كيف اثرت هزه الحياة الجديدة اللي مليانة تكنولوجيا وتقنية وكيف اثرت على نفوسنا خلاص؟ بل يعني كتاب من السبعينات تقريبا انا كنت اتكلمت عنه قبل كده اسمه حياة تالفة
ازمة النفس الحديسة. بيشرح اثر وطبعا فيه يعني فلاسفة كتير اتكلموا على اثر الحياة الرأسمالية السريعة دي على نفوسنا. كيف دمرت الانسان؟ كيف اعادت صياغة شكل الانسان مرة اخرى خلاص؟ فهنقل لكم بس نقلين كده الاول
اه في معنى الحياة صفحة مية واحد وتسعين ومية اتنين وتسعين بيقول ايه بيتكلم ان ان احيانا حتى من مشاكل العلاج النفسي او او تشخيص المرض او علاجه ان احنا نصف ان هو بسبب ان هو فرض. ان هو عنده هو مشكلة ازمة هو
ان المجتمع والتغير ده ما ما لوش سبب. هو اللي عنده الازمة النفسية بسبب مشكلة في طفولته او مشكلة اثناء النمو او مشكلة في التفكير ان احنا نقول ان ده السبب الاوحد يعني. وان الحل ان هو يرجع يغوص بداخله. ويحلل نفسه هو فقط فيفك العقدة اللي عنده فقط. لأ طب طب ما هو كده
يعني احنا بنعتبر ان هو فرد المجتمع ما اتأسرش بحاجة. المجتمع لم يؤثر عليه في شيء. طبيعة تغير المجتمع ما اثرتش عليه في شيء؟ لا. لماذا يعني ارفض اثر المجتمع على الانسان. المجتمع مؤثر زي ما الانسان ممكن يكون عنده هو مشكلة. ادت الى زلك بالفعل. هو مر كفرد بازمة. هو عنده ازمة كفرد. ممكن يكون
اثر عليه. فوعيه بالنقطة دي يخليه يعرف كيف يغير من الازمة دي. فبيتكلم بيقول ضخمت المعالجات النفسية الازمات الشخصية ضخمتها وبالغت في نسبة هذه الازمات الى التاريخ الفردي للاندماج الاجتماعي في الطفولة المبكرة. المهم بيشرح بيقول ان حصل تغير
في الاشكال الاجتماعية الجديدة الان. خلاص وبعدين بيقول اه وهكذا يصبح الوجود الخاص المفرد اكثر فأكثر تابعا بوضوح وعلن للظروف والشروط التي تتملص كليا من تدخله. الهامش جاب بيقول ان ليه يعني جاب هامش طويل يعني؟ ملخص الكلام ليه احنا بنتصور ان هو كفرد
مسئول عن كل ده ليه ما بنحللش اثر المجتمع في في مرضه النفسي؟ وجاب نقولات ومراجع عشان ما اطولش عليكم يعني. النقل التاني المهم قوي ان الانسان لما بيعيش في
مجتمع له تقاليد عارفين يعني تقاليد واعراف وعادات دي بتصنع حالة من الروتين في اختياراتك وده مهم ليه؟ لان بقى فيه اطار اخلاقي حتى لما الانسان دينه كفرض بيضعف هو ما يعرفش يتخطى الاطار الاخلاقي بتاع المجتمع. وده قيمة الامر بالمعروف والنهي عن المنكر. واشاعة الامر بالمعروف والنهي عن المنكر والنهي
عن الفحشاء للمجتمع ككل بيحافز على منزومة معينة من الاخلاق وجودك ضمن مجتمع بيحافز عالمنزومة المنزومة دي من الاخلاق بيخليك بتسير ضمن المجتمع وبتختار اختيارات معينة المجتمع ضابطها لك. ده قيمة وجودك ضمن مجتمع مسلم. طب غياب ده بقى
غياب ما نسميه بالتقاليد والاعراف والروتين. غياب ده بيقول ده بيؤدي الى صفحة مية وعشرة وجوده وجود ده يكمن في آآ تخفيف وطأة اتخاز القرارات تجاه التفاصيل الكثيرة في الحياة اليومية. انتم متخيلين
كم التفاصيل اليومية اللي انت مطالب تاخد فيها اختيارات؟ يعني تفاصيل يا جماعة فكرة المنيو اصلا. فكرة القائمة اللي بتجي لك ديت وانت في اتفه الامور اصبح فيه صعوبة في الاختيارات. يعني انك رايح تشرب عصير. رايح تاكل حاجة. كل شيء بقى فيه تفاصيل تفاصيل تفاصيل
من تفاصيل استهلاكية. في كل حاجة. انت عايز تتفرج حتى شيء للمتعة. بقى فيه اختيارات ضخمة. وآآ وسلسلة مطالب ان انت عايز عشان تتساوى مع اصحابك واللي اختاروه يقول لك ايه اللي زيك او اللي اتفرجوا على ده اتفرجوا على ده ايضا
عشان تلتحق بهم اتفرج على ده. اللي اشتروا ده اشتروا ده ايضا. فانت طب ما انت لازم تشتري زيهم. فاصبح بيصنعوك صناعة وامامك اختيارات ضخمة كتيرة معي؟ بيقول طوفان الخيارات والاختيارات المعقدة التي يواجهها الفرد اليوم ده شيء غير
مسبوق في التاريخ تاني طوفان الخيارات والاختيارات المعقدة التي يواجهها الفرد اليوم ده غير مسبوق في التاريخ وهذا لا يقتصر على انواع السلع فقط. ولا حتى بين اجزاء اساليب الحياة فحسب بين في كل تفاصيل الحياة باكملها. الهامش جاب نقل
مهم جدا ليه بالنسبة لي؟ هقراه لكم دلوقتي  في النقاشات التربوية مع كتير من الشباب انا اصبحت افاجأ ان غالب الشباب الان ودي نقطة كان نفسي اعمل لها يعني امسية لوحدها
يعني فيها نوع من الصعوبة شوية ان غالب الشباب بيطلب مني ان انا اختار له هو الاختيار في حياتي. يقول لي ايه آآ اسافر ولا اقعد؟ آآ اعمل اشتغل في الوظيفة دي ولا دي
فاصبح اختيارات هو مطالب ان يختار هذا الاختيار وان يتحمل مسئولية اختياره خايف من اي اختيار. خايف وخايف من تحمل تبعات الاختيار. تحليل ده قصة طويلة ده نقص مسئولية. عدم فهم طبيعة الحياة ومقالاتها. كثرة الاختيارات المعقدة. المهم انا بلتقط الظاهرة دلوقتي
تحليلها ومحاولة المساعدة على الاجابة اللي بيفزع امام الاختيارات ده ممكن يعمل له امسية تربوية. لكن الظاهرة موجودة وانا كنت يعني ايه؟ مستغرب منها لغاية لما قرأت في الهامش بيقول ايه
بيقول ان في معالجة نفسية. امريكية اسمها لوري بتقول بيقول قد تعجبت هذه المعالجة النفسية الامريكية من تخلي الافراد عن حرية اتخاذ القرار في حياتهم الشخصية. تقول انا مستغربة الناس مش عايزة تختار. والاغرب وقالت من اكثر الاشياء التي فاجأتني كمعالجة نفسية؟ كيف ان الناس غالبا ما
انتظرونا مني ان اقول لهم ما يتعين عليهم فعله. انت متخيل! يعني بقى يروح للدكتور النفسي عشان يقول له اعمل ايه مش عارف. اختر لي انت يروح للمربي او يروح يتناقش مع الشيخ يقول له اعمل اختار لي انت
فدوره انه يشرح له مقالات كل اختيار تبعات كل اختيار يدي له الخبرة في الحياة. وده في النقل اللي فات ان ان قيمة وجود تقاليد واعراف ده عبارة عن خبرة تراكمية لالوف من البشر
ده ده مهم انك تاخده وتستشير فيه الناس وان ما خاب من استشار وان المستشار مؤتمن كما قال صلى الله عليه وسلم. لكن ده فارق غير ان ان بقت الناس
عايز حد هو اللي يختار لها. يقول لك انا مش عارف انا اختار ليه انت في كل شيء كل حاجة يضحي ولا ما يضحيش يعمل شيء مش قصدي يضحي يعني يدبح في العيد. يعني ان هو ياخد قرار بالتخلي عن شيء بيحبه ولا لا؟ طب اعمل ده؟ طب هقدر
اطلع الغيب ما اعرفش انت انت بتعامل ربنا انت ليه بتنزع الله سبحانه وتعالى من المعادلة؟ لزلك انا اما بقول غياب الايه؟ التأله غياب المعنى العزيم انك تعيش معنى الدار الاخرة والتضحية ولذة النظر الى وجه الله والشوق الى لقائه وصحبة النبي صلى الله عليه وسلم
والعمل لهذا الدين والفوز بالجنة والنجاة من النار. هذه المعاني العظيمة التي ظل القرآن يدندن عليها في المفصل في القرآن اول ما نزل من القرآن المفصل في هذه الامور غياب معنى التألق غياب هذه المعاني الكلية العظيمة ان الانسان اصبح فرض في هذه الحياة جعل
نفس محطمة مهترئة مهشمة. يعني في قمة الضعف. مش مش عارف يواجه الاختيارات فاصبح ان هو يحتاج الى ترميم هذه النفس لتواجه هذه الحياة. فاصبح ان هو مطالب يعكس يعكس. وساوس الشيطان ووعود الشيطان
يعكس غياب التألق يعكس غياب المعنى لا يكون فردا. يعني المعاني اللي احنا عمالين نشرحها دي انا مش بشرحها عشان اطول في شرح المشكلة. انا اشرحها عشان افهم ان احنا لو عكسنا هذه الامور ووجدنا لها حلولا هتساعدنا في كيفية ترميم النفس للخروج مما يحيط بها من ازمات
واضح الفكرة؟ يعني انا دلوقتي طولت ليه اه في تفاصيل ما تتعرض له النفس لان فهمنا لده هيساعدنا ان نقي هذه النفس. وان نعكس هذه الامور. وزي ما قلت لكم الموضوع مشروع في اية
الشيطان يعدكم الفقر ويأمركم بالفحشاء قبل ان يسيطر عليك الشيطان ويأمرك بالفحشاء. حاول ان تخلص النفس من هذه الوعود عن طريق وعود الرحمن في القرآن ومعرفة الاسماء الحسنى. والله يعدكم مغفرة منه وفضله. والله واسع عليم. الدرس كله متلخص في الاية
ده المعنى اللي انا عايز اقوله طيب ايضا من المصائب آآ يعني كنت بقرأ قريب في كتاب يعني هو بصراحة اه كتاب جيد لكن هو ايه مخيف شوية او لان في نزريات يعني ممكن في تضخيم شوية بس الكتاب
كويس انه الكاتب رجع يكتب تاني. اسمه نتفليكس وصراعات التغيير. الكتاب آآ الكاتب له كتاب تاني قديم اسمه الاعلام وصناعة الواقع وهو الكاتب متميز في تحليل كيف يسيطر الاعلام على الواقع؟ لكيف يسيطر الاعلام على حقول الناس
ولما بصراحة هو هنا آآ استفاض في تحليل ما تفعله نتفليكس وكيف ان نتفليكس الان تريد ان تصنع انسانا جديدا تحول روبوت تصنع انسان مستهلك. والنظريات دي اتقالت قبل كده. لكن ازاي تفاصيل نتفليكس دلوقتي في اقتحام محاولة اقتحام الدول وصناعة ثقافات
فتخيل انسان بيترك الناس تعبث في مشاعره يعني هشرح لكم اللي انا عايز اقوله. كنت شفت حد بيشرح آآ مقطع بيشرح اثر ان الطفل يتفرج على يقعد قدام الاجهزة الالكترونية فترة طويلة ويلعب العاب الكترونية فترة طويلة. ان كان بعض الناس السذاج بتعتقد
ان الطفل لما يلعب الالعاب الكترونية كتير ده بينمي زكائه يقول لك ده الولا ما شاء الله زكي جدا. ده بيعدي المراحل ده مش عارف ايه ده ممكن نوع من انواع الزكاء عشان يعني بيكتسب خبرة في شيء معين ومهارة معينة. المهم يعني فكان بيقول
ركز معي. تعرض عقل الطفل الاستثمارات كثيرة متنوعة معقدة يعني هو قاعد بيتفرج على الجهاز الالكتروني بتيجي له اشارات كتير واشاعات كتير والوان وحركات كتير عقله لا يتحمل وصول هذا الكم المهول دفعة واحدة للعقل
طب اول حاجة بيتلقى اللي قاعد طفل قاعد بيلعب العاب الكترونية فترات طويلة وقاعد قدام الاجهزة الالكترونية. بيجي له الوان واشكال وحركات واشعاعات ضخمة متتالية ورا بعضها. وفي المقابل هو لا يبادل لا يبادل ده بحركة. يعني جسمه مش مسلا بيمارس العاب بيتحرك
لأ ده هو قاعد ساكن فقاعد بيتلقى. فالطفل مخه بيحصل له حالة بعد كده من عدم القدرة على مواكبة هذه الامور. فينعزل عن الواقع وفي يعني افلام كتير بتشرح ان ازاي الطفل ده بيحصل له نوع من العزلة عن الواقع
خلاص ده بيحدس من الاستثمارات النفسية المتنوعة تلاقي اللي سايب نفسه بقى للاسف الافلام والمسلسلات ده بيعبث في مشاعر بيصنع انت تخيل مشاعرك والاخبار المتتالية الكتير بيصنع لك القلق. يعني ايه؟ يعني انت المفروض مشاعر القلق موجودة عند اي انسان. بس هو بيخاف من اشياء معينة. لا هو بيصنع انك بيصنع لك القلق. لابد ان تقلق من كده
وان تخاف من كذا وبيصنع مشاعرك وبيصنع جواك مشاعر خوف ورجاء جديدة تماما. وبيكون لك رموز مختلفة. انت متخيل ما يحدس بداخل عقل الانسان اللي قرر ونفس انسان يستسلم للاعلام المطلق بهزه الطريقة
النفس اللي اتعودت على سقافة اللي هو قاعد بيقلب قاعد. حياته كلها اتعودت على اشعارات متنوعة كثيرة واصبح بيمل سريعا هذه النفس انت كده بتساهم في اضعافها يعني الايمان ضعيف
الواقع الديني فيه قليل. الواقع مليان اخبار مفزعة مؤلمة. الشيطان بيوسوس وانت قاعد بتزيد من ضعف هذه النفس بتعمل ايه؟ حرام عليك نفسك. زي ما اتكلمت في درس رفقا بالقلوب حرام
يعني ليه بتعمل في نفسك كده  فالانسان لما بيتلقى هذا الكم للاخبار المفزعة والرعب والفزع وانت ازاي بتعمل كزا وازاي ما عملتش كزا والفقر والتخويف هيكمل ازاي في الحياة لذلك الناس ما تبقاش فاهمة ليه لما بتقعد فترة طويلة على وسائل التواصل؟ بتكتئب
وتحليل ده يطول يعني. هل التنوع المخيف اللي تعرض له؟ هل الاماني العظيمة اللي شافها؟ وده سافر فين وده راح فين؟ هل الاخبار المحطمة اللي تعرض لها متتالية. يعني هو بيكتئب تلاقيه قاعد
قاعد كده فترة ساعة ولا ساعة ونص ساعتين على وبعد كده ايه حصل له حالة من الايه ان هو عايز ينام ما عدش عايز مش قادر يعمل حاجة مع ان ده كان مفروض ترفيهي
طيب يبقى اذا كل ده مع فتنة الاختيارات المتعددة في كل شيء وو صنع نفس مهترئة تحتاج الى ترميم النفس وزي ما قلت لكم حتى العالم اللي بنعيش فيه اللي هو التقنية السريعة صنعت هذا للانسان
يعني كنت هحيل على بس كفاية كده على كتاب يعني اللي انا كنت على ما كنت عايز اقرأ لكم موضع من كتاب آآ حياة تالفة ازمة النفس الحديسة بس يكفي يعني الامر
طيب كيف يحافظ الانسان على نفسه وسط شلالات التغيير المتنوعة اللي بيتعرض لها. واشعاعات التشويه المتتالية انت قاعد بتتعرض لشلالات من التغيير واشعاعات بتشوه نفسك وبتضغط على نفسك سواء وساوس شياطين انس او جن
اه جليس السوق اللي بتجد منه ريحا خبيثة تتسلل الى نفسك وتغير فيك. عايزين نقاوم ده. نرمم هذه النفس  بتوع علاج النفس في نزريات كتير بتحاول ترمم وتصل الى النفس دي. يعني مسلا زهرت مدرسة اللي بيتسمى العلاج المعرفي السلوكي
وليه هي نزرية قائمة على فلسفات قديمة يعني؟ جزء كبير من الفكرة جزء منها قائم على انت لن تستطيع ان تغير ما يحدث من حولك بنسبة كبيرة لكن تستطيع ان تغير طريقة التفاعل مع هذه الامور
حتى يعني كتب بيضربوا مسل لو شخص آآ كان بيحب واحدة وتركته بيجيب لك تلات مسلا انماط للتفاعل ده طنش ده حزن ده رأى الموضوع ايجابي ده رأي اسد ايا كان. مش زي الشخص الحدث
واحد بيحدس لاشخاص متنوعة بتختلف ردات الفعل كيف يتفاعل مع الامر ده. فقعدوا يفكروا ازاي نعلم الانسان يتكيف مع الاحداس ويغير طريقة التفكير التروس العقل بدل ما تلف في اتجاه معين ازاي نساعده؟ نجد ان ان زي يعني هم عايزين يقولوا ايه؟ والفكرة اللي انا عايز اتكلم فيها
ان احيانا انت لا تملك تغيير واقع. لكن المشكلة ان المدرسة دي فيها نوع من السلبية شوية. لا احنا عندنا الدعاء وانك تستعين بالله. فمش باتكلم في النقطة دي دلوقتي. انا باتكلم
احيانا لا تستطيع ان تغير الواقع خلاص؟ بل احيانا انت تكون منفرد ما عندكش حد يقدر يساعدك يبقى انت محتاج نفسك هي اللي تكون قوية. محتاج نوع من الصلابة النفسية
محتاج عكس حالة الهشاشة محتاج ترمم النفس. طيب هم اشتغلوا على ايه؟ اشتغلوا على ان هو يديك معلومات انه يساعدك في طريقة التفكير. خلاص الانسان انا بقى بقول الانسان هو عقل ومشاعر ونفس. فمحتاج حد يكلمه محتاج يدي له طاقة كلام. تساعده ان
شعره تتغير يعني مسال انت احيانا بتكون حزين جدا ممكن تقابل واحد عاقل طيب طبطب عليك يقول لك كلمتين يمعلشك يعني شوية يقول لك معلش وبتاع ويقول لك آآ اطمن انت تحس ان الموضوع آآ بقيت احسن. هو ايه اللي حصل
هو لم يغير في الواقع شيئا هذه نفس تحتاج الى المعلشة دي والطبطبة دي. انت محتاج لده. انت محتاج لطمأنة. يعني لو سميناها معلشة طبطبة وطمأنة انت محتاج لده تمام
النفس تحتاج لهذا الامر. حينما يأتيك الكلام ده الكلام المطمئن ركز. حينما يأتيك الكلام المطمئن. من شخص اكثر ثقة بالنسبة لك بيكون اكثر آآ اثرا فيك. بمعنى تلاقي انسان مسلا عنده اشكال
يعني انا جربت حتى ده مسلا مع حد ممكن يكون عنده اشكال نفسي معين فانا ايه عندي خلفية بسيطة فبحاول اتكلم معه وبتاع. فالاقي كلامي ما يجيبش اثر. فممكن يروح لطبيب نفسي يقول له نفس الكلام فيجد اثر. ليه؟ لانه اكثر
ثقة منه. بلاش ده حد من من اهلي من قرايبي يكون تعبان فانا اقول له ممكن تاخد الدواء ده فطبعا زامر والحي لا يطرب بيقول لي ده وانت بتتكلم في الادوية فانا اقول له ده انا واخد يخ انا معي دكتوراة في لا لا لا انت ما تعرفش حاجة. ليه؟ عشان هو
آآ قريب نفس الحاجة لما بتأتي من شخص اكثر ثقة بتكون اكثر تأثيرا تمام طيب واذا تخيل لما يأتيك الكلام من الله لما تأتيك الوعود المطمئنة من الرحمن سبحانه وتعالى
الاثر ده عليك. يبقى الانسان بيكتسب سقة في الكلام على قدر المتكلم ما هو لو جه واحد قال لي ايه مسلا انا خايف من الازمة الاقتصادية ومش عارف ايه وجه واحد قال لي ما تقلقش ما تقلقش كل الامور دي هتتزبط
اقول له مين حضرتك؟ يقول لك لا لا انا انا يعني ما تقلقش انا عندي محل مسلا بقالة وعندي خبرة اقتصادية مهولة. انا بقول لك بس من باب خبرتي في الجبنة انا بقول
ما تقلقش. فطبعا انا مش هعرف اسق في كلامه. هو دخل لي دخلة ما ساعدتنيش في اي شيء لم تساعدني في شيء انما هو لو كان قال لي سبها لله وهنموت كان احسن لي من هو يقول لي موضوع الجبنة ده
الانسان هم نفسهم حتى يعني مسلا وانا اظن اتكلمت عن ده قبل كده اه لما فكروا في موضوع العلاج بالمعنى اللي هو الراجل آآ اللي كان في السجون النازية واتعرض لاعتقالات وازى وشاف الناس بتنتحر
في السجون النازية ايام هتلر فكان وجد ان الناس فقدت فقدت معنى للحياة تعيش عشانه. هي بتتعرض لازى وخلاص طب ما نموت. فجأة جاتله فكرة طب ما لو استطعنا ان احنا نكسب الانسان معنى يضحي من اجله
ويعيش عشانه هيصبر وبالفعل طلع نزرية اسمها للعلاج بالمعنى وقال لي فيها كتب كتير له كتاب مشهور اسمه الانسان والبحث عن المعنى وله كتاب ترجم حديثا اسمه هي صرخة من اجل المعنى كتاب فيه افكار يعني طبعا مش تاني بكرر مش كل كتاب او شيري ليه معناه ان الكتاب جيد او يخلو من اخطاء لأ يعني مش مسلم طبيعي يعني
لكن الخلاصة يعني برضه كنت هنقل لكم نقولات لكن انا فوجئت ان احنا كده قربنا من الساعة خلاص آآ المهم يعني كنت آآ يعني بيتكلم على قد ايه الفراغ والطرف
لما بيوجد طرف مع فراغ بيقول دي من اكتر البيئات اللي بتعمل امراض نفسية. عكس ما الناس بتتخيل الناس انا عايز استريح من الشغل وعايز يبقى معي ايه اه فلوس كتير كله كله رجال وستات كله عايز يجوز يقعد في البيت
سيبك من السرعات اللي بين النساوية والذكورية سبك من الكلام ده. حقيقة الامر كله عايز يأنتخ كله تعبان كله لو عايز يشتغل عايز يشتغل نسبجي. نسبجي يعني ياخد نسبة من الفلوس يعني يديك فلوس تديني منها نسبة. يعني الكل عايز يعيش الحياة الانتخة دي
حياة الانتخة دي طرف وفراغ هي من اكثر اللي بتولد اشكال نفسي. وعمل بقى هنا احصائيات ونزل جامعات وناس عمل لقاءات مع ناس محاولة الانتحار ولقى مش فاكر النسبة يا تمانية واربعين في المية تلاتة وستين في المية منهم كانوا فاقدين للمعنى
ولعلاجها وجاب بقى نمازج كتير للقصة دي القضية ان ان ان قضية غياب المعنى اللي بيعيش عنه الانسان ده مدمر طيب تعالوا بقى انت بعد الدوشة دي وسوسة الشياطين والتزيين وصناعة الامان المهلكة والفقر المدمر اللي بيؤدي الخوف من الفقر اللي بيؤدي للشلل. ده الشيطان
التأله من الحياة وسرعة الحياة اللي بتمشي بسرعة وانك فرض واختيارات متنوعة. انت بتيجي في وقت عايز تعمل ايه بالليل كده وتنصت وانصتوا واستمع وتسمع كده لكلام ربنا. طب عايز تيجي في وقت مش قادر تكمل مش قادر
عايز تفصل مش قادر هيحصل لك حاجة  الناس لما بتيجي تعمل كده هو محتاج لده هيسمع ايه؟ هيسمع اغاني ولا هيسمع ايه؟ محتاج يسمع كلام من الله. النفس عطشانة في اللحظة دي
محتاج بقى ويسمع كلام من ربنا سبحانه وتعالى الذي خلق هذه النفس تكلم بهذا الكلام. تحتاج ان تستمع الى كلام من الله سبحانه وتعالى في اللحظات دي الوحي في اللحظة دي بيعمل ايه
الوحي بيحاول ان ينتزعك من واقعك لك كفاية ثقافة الصورة اللي انت بتتعرض لها طول اليوم الناس بتتحرك والافلام والمسلسلات الصورة دي توقف ده كله تماما الوساوس الشيطانية النصائح الناس المتنوعة كل ده في قيام الليل كمان
بينزعك من العالم ده ويسافر بك الى عالم اخر اتكلمت انا عن قضية السفر الى الحقائق. انك انت بتروح ترتدي بقى النضارة القرآنية فتطمئن النفس شوية يعني فعلا القرآن بيصنع حالة عجيبة من الطمأنة. حالة عجيبة فعلا من الطمأنة بالقرآن
الا بذكر الله قيل انه القرآن في الاية تطمئن القلوب حتى لو ذكر الله آآ ان تذكر الله سبحانه وتعالى. فعلا كيف النفس تطمئن ازاي في هذا الصراع اللي الانسان عايش فيه
فبتستعيد في السفر ده. فطرتك. انسانيتك بتستعيدها تاني. بشريتك انك ضعيف. القرآن بيراعي ضعفك. من اول لحزة انت مخلوق من علق كيف ستواجه؟ كيف ستعيش في هذا العالم بدون التأله؟ بدون معنى تعيش عشانه. هو الراجل ده حتى بتاع فيكتور كان بيقول ان لو ما فيش
ضخم لو ما فيش شيء بيوترك عايز تتحرك من اجله في المستقبل ده هيخلي عندك مشكلة فالقرآن بيخليك ترفض بتثور على كل ده وتتبنى ويصنع ويا سلام لو انت بتطيل علاقتك
بيرمم بداخلك اشياء انت لا تشعر. هو يداوي القرآن بيداوي وانت لا تشعر. لو انت قاعد تخيل مسلا انت داخل تعيش مع سورة فاطر. داخل بنفسية محطمة تخيل كده داخل
فقدت وزيفتك عندك ازمة اتخرجت مش لاقي شغل ازمات اقتصادية داخل كفرد انا هتكلم دلوقتي اللي داخل بيفكر كامة للامة في سورة او انت داخل كفرض لسورة فاطر مسلا داخل كفرد محقق
وتستفتح السورة ايه ده البداية بالثناء على طول السماوات والارض الملائكة رسلا اولي الاجنحة. يزيد في الخلق ما يشاء لو انت بتعيش عايش النص القرآني ما يفتح الله للناس من رحمة فلا ممسك لها
وما يمسك فلا مرسل له من بعده. الله اكبر وبعد كده النداء يا ايها الناس يعني هل من خالق غير الله يرزقكم؟ انت قاعد تسمع النداء الاول والنداء التاني انا يعني مش مش هينفع طبعا اطول صوت فاضي ارجعه لتفسير سورة فاضل
لغاية لما تسمع انتم الفقراء الى الله والله هو الغني. شف خطاب قرآني من عند الرحمن تذكير بالاسماء الحسنى. تحس ان انت فهمت حجمك فهمت يعني السنن الربانية حصل لك حالة من الطمأنة
يعني لو لو كان يعني ايه جبت لكم مصحف وقعدنا نفر كده مع بعض انا كنت كاتب تغريدة عن فكرة اللي داخل صورة فاطر محطم كده ازاي لو ساب نفسه مع الايات
هيخرج سابق بالخيرات. ليه؟ لان الاية مش بتسيبه. الاية لما بتقول ان الذين يتلون كتاب الله وبعدها آآ ثم اورثنا الكتاب وبعدها تقسيمة ظالم نفسه مقتصد وسابق بالخيرات وبعدها الحمد لله الذي اذهب عنا الحزن. تخيل! انت داخل السورة حزين
وحطم الصورة نقلتك للجنة ودخلتك الجنة وسمعتك ناس قاعدة بتقول الحمد لله الذي اذهب عنا الحزن وبعد كده خرجتك وسمعتك ناس في النار وهم يسترخون فيها التطويف ده لما ترجع منه من قيام الليل وتسلم وترجع للواقع
انت بتعرف حجم مشكلتك؟ النفس هنا حصل لها يعني آآ جلسة تطمينية يعني دخلت يعني لو افترضنا كده انك دخلت سورة فاطر خرجت منها بغير النفس التي دخلت بها خلقت خلقا اخر
ودي من النظرات اللي احنا محتاجين ننظر اليها للقرآن. بدل فكرة او بالاضافة بلاش. بالاضافة لفكرة البحث عن موضوع السورة ايضا ماذا تفعل فيك السورة يعني لما انت بتسلم نفسك لسورة كيف نخرج من هذه السورة
تخيل انت داخل قاعد بتابع الوقتي الاخبار العالمية خلاص امريكا والحرب مع آآ اوكرانيا وروسيا وهل دي مدعومة من امريكا؟ طب والصين هتخش في الموضوع وكوريا وحرب عالمية تالتة وانت قاعد طب والاسلام والمعزبين في الارض وانت اصلا مستضعف والمسلمين مفرقين في الارض
دخل بهذه النفسية المحطمة المشغولة بامة الاسلام ما تقول الف لام ميم غلبت الروم. ايه ده حدث عالمي في بداية السورة قوة عظمى هزمت وبعدين  وهم من بعد غلبهم سيغلبون في بضع سنين. ايه ده! القوى العالمية بتتغير
ايه اللي بيحصل لله الامر من قبل ومن بعد انت متخيل الثقة النفسية اللي مؤمن مستضعف في مكة مش عارف يخرج برة اطار مكة وفي الصحراء بيعذب فيها. بتنزل عليه ايات بتكلمه عن صراع القوى العظمى الموجودة فارس والروم. والتقلبات اللي بتحدث. وبتقول له الامر بيد الله
لذلك الصورة اللي تكرر فيها فاقم وجهك مرتين. ولفظ الابلاس تكرر مرة مع يوم القيامة ويومئذ يبلس المجرمون الابلاس اليأس والقنوط التام هذا يحدث للمجرمين يوم القيامة الكفار. اما في الدنيا فان كانوا من قبل ان ينزل عليه من قبله لمبلسين
في امل ان الابلاس ده يضيع. ويذهب هذا اليأس وينجلي ويذهب ويأتي الفرج ازيك لما تيجي في سورة الروم تجد ان سورة الروم تكرر فيها لفظ من قبل ومن بعد. المقارنة بين قبل وبعد
على مستوى خد بالك على مستوى الفرد من ضعف تقوم جايين بقى ضعف قوة ومن بعد قوة ضعفا وشيبة على مستوى الفرض على مستوى الامم ومن بعد غلبهم سيغلبون فارس الروم وعلى مستوى الكون. فسبحان الله حين تمسون وحين تصبحون
يعني الصورة بتكلمك على تغيرات بتحدث على مستوى الافراد على مستوى الامم على مستوى الكون. لزلك بتخرج من السورة من الصورة فاصبر ان وعد الله حق ولا يستخفنك الذين لا يوقنون. ما تبقاش مستخف
انت داخل دي كلها نمازج. داخل سورة ال عمران مهزوم. دماء بتنزل منك في سورة ال عمران غزوة احد اصابنا القرح والالم والازى اشاعة مقتل النبي صلى الله عليه وسلم نزيف الدماء اللي موجود في الصحابة موت من افاضل الصحابة سيدنا حمزة
مصعب الاذى النفسي اللي تسبب فيه الكفار لما وقف ابو سفيان وقال اعلوا هبل كيف دخلوا الى سورة ال عمران وخرجوا منها مستجيبين لله والرسول من بعد ما اصابهم القرح. وقالوا حسبنا الله ونعم الوكيل
اصبروا وصابروا ورابطوا ايه اللي حصل؟ يعني السورة كيف رممت هذه النفوس التي كادت ان يصيبها الوهم؟ ولا تهنوا ولا تحزنوا وانتم العلو الاعلى وان كنتم مؤمنين. ايه اللي حصل
انا مضطر هنا ان انا احقن على درس اه كيف عالجت سورة ال عمران؟ او كيف عالجت ايات غزوة احد؟ نفوس الصحابة كيف عالجت الهزيمة دي طريق القرآن عجيب ازاي طالع من صلح الحديبية؟ مستغرب ايه اللي حصل ده؟ السنا على الحق
طب ليه رضينا لما نرضى الدنية في ديننا سيدنا عمر اعد؟ سيدنا عمر قاعد بيسأل مستغرب يدخلوا سورة الفتح يطلع مستبشر استبشر بفضل الله بالوعود المليانة في سورة الفتح ايه ده
هكذا القرآن ادخل لكل سورة ترمم فيك شيئا وتصنع فيك شيئا فتخرج الى الواقع تخرج قويا صلبا وعباد الرحمن الذين يمشون على الارض هونا واذا خاطبهم الجاهلون قالوا سلاما. لم لم يؤثر فيهم كلام الجاهلين
والذين يبيتون لربهم سجدا وقياما. والزاد يحصل هذا الزاد ليليا فلا تؤثر فيه هذه الطعنات نفس ترمم يحافظ عليها تبنى فبالتالي القرآن لما بينتزعك من الواقع ده بيحافظ عليك ويرجعك تاني. تنزل الواقع تمارس وتشتغل وتتحرك ولا تضيع من تعول. وتفكر وتفكر لاحوال المسلمين فتصيبك خبطات
فترجع والله يعني انا من من الكلمات اللي متكررة في القرآن لما بسمعها انا كان نفسي اشغل لكم دلوقتي مقطع كده جزء من سورة الانعام للحصري دقيقتين كده لما الواحد بيصيبه نوع من الازمات والضغوط فيه شوية مقاطع انا بحب الحصري
له في اخر يوسف مقطع من الانعام سورة الفرقان ازاي يعني كلمة اعملوا على مكانتكم انا عاملون. ايه ده! او كيدوني جميعا. تكررها برضو مرة مع سيدنا هود ومرة مع النبي صلى الله عليه وسلم ومرة سيدنا نوح
في اخر الاعراف ومرة في سورة هود ومرة في اواخر آآ يونس  القرآن كيف يصنع هذه النفسية ازاي؟ ممكن نحاول نفهم ده لكن استسلم دور مع القرآن. سب نفسك القرآن يغير فيك
لذلك هنا بيبقى من رحمة ربنا بالانسان مع طول علاقتي بالقرآن انه يكتسب فقه التنزيل لان القرآن نزل مفرقا منجما لم ينزل جملة واحدة بحسب احتياجات الواقع والاحداث وقلوب النبي صلى الله عليه وسلم والصحابة
لنثبت به فؤادك فافئدتنا تحتاج الى تنزيل القرآن عليها لتثبت ازا كان فؤاد النبي صلى الله عليه وسلم واعظم الافئدة صلى الله عليه وسلم كان يحتاج الى تثبيت من القرآن. فكيف بافئدتنا الضعيفة الهشة
تحتاج الى تثبيت من القرآن طولت عليكم انا اسف اخر شيء في نفس الاية اللي محورية اللي معنا الشيطان يعدكم الفقر ويأمركم بالفحشاء. ايضا من الحاجات العجيبة اللي قيلت في الاية
ايه العلاقة بين يعجبكم الفقر يأمركم بالفحشاء. يخوفك من الانفاق لان الاية جاية في سياق الانفاق والصدقة وده ايضا عجيب بس الوقت كنت عايز اشرح كيف يؤهل القرآن النفسي للانفاق؟ ده قصة عظيمة. لعل في مجال سورة البقرة باين احيانا الله. كيف يعني ارجعوا كده اقرأوا
آآ من اول تلك الرسل. بعد قصة طالوت وجلوت لان قصة طالوت وجالوت ومسألة الاحياء والاماتة وبعد كده تلك الرسل وبعد كده اية انفاق اي وحدة ينفع وبعد كده اعظم اية في القرآن اية الكرسي
بعد كده تلات نمازج وانماط مختلفة من الاحياء والاماتة ربي الذي يحيي ويميت الاحياء اللي هو ممكن نقول بسيط احياء وممات. وبعد كده احياء بعد طول مدة مائة عام والاحياء المعقد بعد التفتيت والتقطيع للطيور
ثم العودة الى ايات الانفاق. ايه ده! يعني النفس كانت محتاجة هذا الحديث عن عظمة الله وعن قدرة الله انه يخلف عليك وعلى الاحياء والاماتة. عشان النفس دي تخاطب بالقرآن
الانفاق؟ ايوة ازاي؟ كيف القرآن يصل الى مراده منك عن طريق انه بيضغط على مشاعر معينة بداخلك تجعلك تستجيب بسهولة القرآن يؤهلك الاستجابة الى مراد الله سبحانه وتعالى  هنرجع الاية يعدكم الفقر. فقالوا ان الشيطان بيخليك ما تنفقش. تخاف من النفاق ثم تنفق هذا المال في الفحشاء. يعني القضية
ما كنش ان هو عايز يحافز على فلوسك. يعدكم الفقر ويامركم بالفحشاء شوف الكلام الجميل في شرح الاية والله يعدكم مغفرة منه وفضل يعني. حتى لو الشيطان ضحك عليك حتى الشيطان ضحك عليك
ومنعك من الانفاق وصرفت فلوسك في الفاحشة. الشيطان بعد ما بيعمل كده بييجي يقول لك ايه؟ يقول لك ما انت فاشل. ما فيش منك امل. انت اصلا ما لكش في الدين. انت ما صرفتش
فلوسك ورحت صرفتها في الفاحشة سيبك بقى من موضوع الدين ده. لأ ، شف الامل والله يعدكم مغفرة منه على الفحشاء. وفضلا على الانفاق. فيه فرصة تعوض يعني حتى لو منعت النفقة
ووقعت في الفحشاء. في امل؟ اه في امل المغفرة للفحشاء والوعد بالفضل على الانفاق القرآن بيعالج وقوعك في الفحشاء بالمغفرة ويعالج ازمتك النفسية التي منعتك من الانفاق وهي الخوف من الفقر فالله يعدك فضلا
واسع جينك اهو واسع عام. في القرآن الشيطان يعدكم الفقر ويأمركم بالفحشاء. والله يعدكم مغفرة منه وفضله. والله هنا بقى حاجتنا الى الاسماء الحسنى في ناس انا اعرف ناس بفضل الله حياتهم اتقلبت بسبب علاقتهم بالاسماء الحسنى. ممكن باسم الله الواسع
تسمعهم بيحكي قصص كيف ان حياته تغيرت؟ لانه تعامل مع الله. عامل الرحمن الواسع اللطيف الكريم سبحانه وتعالى يا جماعة نحن نحتاج الى كل اسم من اسمائه سبحانه وتعالى زي ما احنا نحتاج الامة تحتاج الى كل اية في القرآن. نحتاج الى كل اسم من اسمائه سبحانه وتعالى. ومن الكلمات الجميلة اللي سمعتها لاحد المشايخ كان بيقول
سيظل الاسم مغلقا عليك حتى تعايشه. بمعنى وعايز يقول انك ممكن تفهم معنى الاسم على المستوى الزهني. يعني اسم الله الواسع تقرأ في معانيه في الكتب. فهمت يعني ايه؟ اسم الله. الاسماء اللي باحبها. اسم الله المقيت
اختلفوا في معنى بحب معنى يقيت يقدم لك القوت ولا سيما قوت النفس اللي احنا بنتكلم عنه ترميم النفس فهو بيقول المعنى الاسماء ممكن تفهمه زهنيا. لكن عشان تعايشه عشان تفهموا حق الفهم لازم انت اللي تعيش الاسم. ما ينفعش حد يشرحه لك
كأن في كود خاص انت لازم تعامل ربنا انت لازم تنفق. لازم تعايش تجرب لازم تعمل ده هيظل بالنسبة لك اسم الله الواسع معرفة زهنية لغاية لما تعايش الاسم ده
وتجرب وتطلع وتنفق وتفشل وتجرب مرة تانية. فترى اثار اسماء الله الحسنى. انت تشوفها تلامسها. ما عدتش محتاج عشان تتكلم عن ربنا حد انت انت بتحكي اللي حصل لك يعني انت عشان تكلم الناس عن اسم الله اللطيف هتحكي المواقف اللي حصلت لك. ما ينفعش تتكلم عن اسم الله الواسع هتحكي المواقف اللي حصلت لك
يعني خلاص بالاضافة لشرح الاسم انت عايشت هذا المعنى الانسان بحاجة الى اسماء الله زي ما قلنا وعود الشيطان مقابلها وعود الرحمن لما تيجي تقرأ اثر ابن مسعود في شرح الاية
الشيطان واعدكم فقد قال لكل انسان لمة زي خاطرة شيء نفث عابر. لما من الشيطان ولما من الملك فاما لمة الملك فايعاد بالخير وتصديق بالحق واما لما الشيطان فايعاد بالشر وتكذيب بالحق. الشيطان عايزك تشك في كل شيء. تشك في ربنا
ويخلف عليك. في الجنة في نصرة الله للمؤمنين. الشيطان دايما عايزك عايش حالة من الشك والبؤس والقنوط والله سبحانه وتعالى يرسل اليك هذا الملك يعطيك هذه اللمة اللي هي المطمئنة. لذلك حتى آآ قال
فاذا احس لمة الشيطان فليستغفر الله. واذا احس لمة الملك فليحمد الله ان لما يجي لك بشريات اية تطمنك سمعت حاجة بشريات تحمد الله سبحانه وتعالى على هذا الامر. طولت عليكم انا اسف
ايه يعني انا كده خلصت المعنى تاني ان هذه النفس كما ان البدن يتعرض لازى يتعرض لالم النفس تتعرض لايذاء وطعنات طوال الطريق هذه الطعامات متنوعة من شياطين الانس والجن. من الناس حتى لو لا يريدوا بك شرا. طبيعة الحياة الدنيا زينة الدنيا تجعل الانسان النفس تضعف
لذلك هذه النفس تحتاج الى قوة تحتاج الى زاد تحتاج الى نوع من الترميم في وسائل كثيرة انا ارى ان من افضل هذه الوسائل القرآن ولا سيما في قيام الليل معايشة الاسماء الحسنى وحتى طريقة القرآن في الحديث عن الاسماء الحسنى
مختلفة. اسأل الله سبحانه وتعالى ان يزكي نفوسنا فهو خير من زكاها. هو سبحانه وتعالى وليها ومولاها. اسأل الله سبحانه وتعالى ان يجعلني واياكم من اهل القرآن الذين هم اهله وخاصته. واسأل الله سبحانه وتعالى ان يجعل السنتنا رطبة بذكره سبحانه وتعالى. سبحانك اللهم وبحمدك. اشهد ان انت استغفرك واتوب اليك
السلام عليكم ورحمة الله وبركاته
