السلام عليكم ورحمة الله وبركاته. بسم الله والصلاة والسلام على رسول الله صلى الله عليه وسلم. احنا بفضل الله سبحانه وتعالى اه كنا انتهينا من سورة يوسف باذن الله عز وجل احنا نتوقف فترة كده فواصل يعني دروس بتتكلم في قضايا تربوية. بحيس نناقش بعض الاشكاليات اللي بتمر بنا في طريق
الى الله سبحانه وتعالى. افترق الالتزام كنا يعني اتكلمنا عن بعض الاشكاليات في اكتر من درس اتكلمنا في اشكالية اختيار السغر قبل كده في درس واشكالية آآ بالبناء المعرفي وان شاء الله نحاول نجمع يعني مجموعة من الاشكالات اللي بتقابلنا
هنتكلم ان شاء الله يعني ان شاء الله قريبا باذن الله سبحانه وتعالى اسأل الله ان ييسر يعني الدرس ده. نتكلم عن اشكالية الجمع بين الدين والدنيا. ونطرق دي النهاردة سريعا بس مش بنوع من التفصيل. النهاردة عايزين نتكلم عن آآ يعني ممكن بقى مش عارف نسميه اشكالية او
آآ يعني معضلة حلوة معضلة دي  آآ ممكن نسميها آآ التدين الواقع المعاصر اللي احنا عايشينه دلوقتي. سواء الانماط بتاعته اشكاله او الاشكاليات اللي بتقابل الشخص اللي عايز يتدين في الوقت الحالي
لان طبعا زي ما احنا عارفين ان كل فترة زمنية بتعدي بيحصل نوع من تغير الجو العام غيروا الجو العام ده له اسباب كتير. يعني له اسباب تغيرات في الخطاب تغيرات حياتية تغيرات اقتصادية. بيتبع ده للاسف تغيرات في تدين الناس. طبيعة تدين
ناس بتختلف. يعني مسلا آآ احد الكتاب كتاب مشهور بالرغم ان هو كتبه تقريبا الفين وخمسة. كتب كتاب اسلام السوق. حاول يرصد فيه التغيرات اللي حصلت في نوعية تدين الناس. في فترة التمانينات والتسعينيات عن فترة الفين. او في اواخر يعني ان من بدايات التسعينات
وهو بدأ يلحز ان نوعية تدين الناس بدأت تكون مختلفة. وعمل دراسة وحاول دوت وعمل دراسة حاول يعني يجيب امسلة ان حصل فيه تغيرات فعلا في نوع التدين او في بعض الحاجات انت ممكن مش شايف ان هي بتؤثر على ده. الغريب ان الكتاب لما اتطبع على
وخمستاشر هو كتب الفين وخمسة تقريبا. وآآ ترجم والدكتورة هبة رؤوف عزت قدمت له الفين وخمستاشر وكانها كانت بتسقط على الواقع عن الفين وخمستاشر من الفين وخمسة عشر سنين. بس هي شايفة ان الاشكاليات كانت ممتدة بل ان الوضع
كان اكثر سوءا حول يحاول هو يلتقط ان تدين كان ماشي في اتجاه وبعدين الوضع الاقتصادي العام ومفاهيم علمانية معينة اثرت حتى على الملتزمين او بالتعبير اللي بيستعمله الاسلاميين نفسهم فغيروا نوع خطابهم. يعني كان زمان فيه خطاب حماسي معين بيتكلم في قضايا كبيرة استعادة مسلا
قضايا معينة حماسية وجد ان الخطاب بدأ يتغير مسلا خطاب انا بتكلم على الدعاة اللي بيقدموا خطاب للناس واللي على اساسه الناس بتتشكل على حسب الخطاب ده وجدوا ان الخطاب نفسه اتغير بدأ مسلا خطاب دعوة الى
الاهتمام بالقضايا الادارية اكتر والتنظيم الاداري في في شغلك العملي والتدين الفردي. وتحقيق النجاح الدنيوي والتنمية البشرية والطبيب المسلم. يعني بدأ ان دي ايه هي الافكار مش بتكلم في صح وغلط انا بتكلمك عن نوعية خطاب ظهرت بكثرة
يعني ممكن يكون اصلا تضخيم اي معنى من المعاني خطأ في الدين لكن الفكرة ان بيلحظ ان في خطابات معينة بتسود في اوقات معينة يعني في تعبيرات معينة بيكثر استعمالها. في مصطلحات معينة بيكثر من استعمالها. زي مثلا وان كان ايه؟ هم للاسف شبعوا تريقة بتوع التنمية البشرية مثلا. يعني
آآ فترة من الفترات دي كان الامر الطاغي. شوية بدأ بيخفت نجمها. وبيجي حاجة تانية الجلسات مسلا التأمل شوية كل شوية بيطلع حاجة الغريب ان الخطاب الديني بقى ممكن يتأسر بده اصلا لان الخطاب الديني نفسه ممكن يتأثر بده
نمط الدين بتاع الناس بيتغير بده احنا عايزين نتكلم بقى على ان هم انماط التداول المعاصر اللي احنا عايشينه. يعني الواحد لما ييجي يفتح الفيسبوك مسلا ويقلب في الصفحات الشخصية بتاعة فيما يسمون بالملتزمين
ويقلب في التفاصيل في طريقة الكلام. في الصور اللي بيستعملوها في الالفاظ اللي بيستعملوها. في مشاريعهم الحياتية في نظرتهم للحياة. في تقييمهم للاحداث يعني بيحصل احداس معينة اه اي حدس سياسي اقتصادي عالمي ماتش كورة ماتش مباراة مصارعة ايا كان شف تعليقاتهم على الاحداس العالمية ازاي
هنتكلم على اللي هو المفروض انه بيسمى اسلامي او ملتزم. يعني هو ده المفروض هو ايه تفريق اصلا من كلمة مسلم واسلامي. ليه زهرت التفرقة دي؟ كان كتير من الكتاب
ما بيحبش يستعمل التفرقة دي وبيقول ان المفروض كل اسلامي هو مسلم ما فيش تفرقة دي. كان الدكتور سامي عامري رفضوا التفرقة دي وقال ان اول من عمل التفرقة دي الغرب
لكن ايه التعريف هم لما بيحبوا حتى في الغرب يعرفوا في التقارير بتاعتهم ايه الفرق بين كلمة مسلم وبين كلمة اسلامي؟ عشان لو احنا استعملنا المصطلح ده كتير. يقول لك مسلم اللي بيرتضي وبيقوم بالشعائر. يرتضى ان هو يعبد الله سبحانه وتعالى يعني ايقن ان فيه اله
وان محمد صلى الله عليه وسلم رسوله بيقوم بالشعائر بيصوم ويصلي ويحج. ده بيسموه مسلم. لكن اللي هيزود على ده اللي هيزود على ده انه عنده رؤية لاصلاح الواقع من خلال الدين وانه عايز يطبق تشريعات الدين في نواحي الحياة المختلفة ده بيسموه اسلام
تبادل هم اخر وله رؤية اخرى انه عايز ينقل الاسلام من واقع العبادات الى واقع التشريعات والنواحي الحياتية بيسموه اسلام. اللي هو المفروض ان هو الدين اصلا ما هو ده الدين اساسا هو مين اللي قال ان الدين هو يختزل في بعض الشعائر. فالشاهد نرجع بقى لكلامنا انك تجد بعض هؤلاء بقى اللي بيتمنى اصلا رؤية اصلاحية وكان بينافح
فترة من الفترات تلقى نوع من الخطاب الشرعي او البناء العلمي وبصوا في صفحاته لو انت عايز تشوف يعني انا مش هقول لك اعمل بقى دراسة مجتمعية ولا الكلام ده. انت بص ده في نفسك بص ده في صحابك
بصوا ده في نوعية الناس اللي المفروض ان هم بيتسموا ملتزمين. في اخلاقهم في طريقة كلامهم زي ما قلت حتى في في الكوميكس اللي بيستعملوها. يعني حتى في ده في تجد ان حتى في في رأيهم في قضايا شرعية. مش بقى مش مسلا بيقدم رأيه
قضية دينية في قضية سياسية واقتصادية. لأ انظر حتى وهو بيجي يقول رأيه في قضية شرعية. شف تأثرات الشخص ده بالاطروحات اللي موجودة مسلا فده اللي احنا عايزين نبص نتكلم عنه النهاردة. ايه الاشكاليات اللي بتواجه الانسان ويلتزم في الوقت المعاصر؟ او الاول ايه الانماط اللي احنا شايفينها قدامنا؟ يعني مسلا
عشان نتكلم كلام عملي انا مش مش مش همسل بقى دور باتريكا والكلام ننزل بقى على ارض الواقع. يعني مسلا فترة من الفترات ومش مش بعيدة اواخر التسعينات مسلا انا بتكلم على واقع انا عشته في واقع الالتزام كان عبارة عن ايه؟ كان غالب الناس عبارة عن شاب
بيكون في الجامعة او في آآ سانوية عامة او في منتصف الجامعة في اولى جامعة او اخر الجامعة. المنطقة دي غالبا دي كانت بتبقى منطقة اللي بيحصل فيها نوع من الالتزام غالبا
وغالب اللي كان بيحصل ان الشاب اول فتاة بتكون بعيدة عن ربنا تماما بيكون واقع ضايع بما تحويه كلمة ضايع تماما. في كل شيء بقى في اهدافه الحياتية شخص ما لوش اي طموح ديني. نظرته للحياة في قمة التفاهة. بيحزن
على اشياء تافهة جدا. مش شاغل باله خالص بقضايا امته تماما. مش شاغل باله باي حاجة. يعني مسألة قضايا بورما او المسجد الاقصى. القضايا دي مش شاغلاه لان هو مش مش منتمي لده. هو مشغول برضه كالعادة زي ما هو دلوقتي بماتشات كورة معينة في الدوري الاسباني. مش عارف ايه مشغول بقضايا معينة
ببعض الدراسة ان هو عايز يخرج ويهيس ويتفسح ومش عارف ايه. فشخص شاب بيكون في هزه الحالة عايش حياته بطول وعرض آآ صحابه قمة التهييس الاختلاط وكلمة اختلاط دي كلمة محترمة يعني اللي بيحصل
يعني اختلاط تام رحلات فارغة فرق دينيا وممكن يكون ناجح دنيويا اه يا فارغة دينيا. وبعدين غالبا بييجي نقطة تحول في حياة الشخص ده النقطة دي بسبب واحد صاحبه مات بسبب حادسة ربنا نجاه منها. بسبب نور قذفه الله في قلبه. وقفة صدق ووقفها مع نفسه واعتكاف. قدر لانه دخل اعتكاف الناس ضحكت
عليه ودخلوه اعتكاف التراويح تهجد موسم رمضان يوم عرفة يعني ايا كان السبب ان هو بيحصل نقطة معينة في حياته او في حياتها سأتكلم على واقع الواحد عايشه اتكلم اكتر عن الشباب
فبيعمل ايه بقى اللي بيحصل؟ بيحس ان في نوع تعارض كبير مش صغير. ركزوا معي. ده يعني دي اهم نقطة في بداية درس النهاردة بحيس ان في تعارض كبير بين الصورة الدينية اللي بتطرح من الدعاء
يعني بيسمع مسلا طرح هم الدين ونصرة الدين والسلف وآآ زهد السلف وعبادة السلف. بييجي يسمع درس مسلا الشيخ يعقوب او للشيخ حسان ويسمع درس كبير او في العلم للشيخ مصطفى العدوي او الشيخ ابو اسحاق. ويسمع كلام يحس انه ضخم. وبعدين بين واقع حياته يحس ان النقلة
المطلوب منه كبيرة اوي تحس ان النقلة المطلوبة منه كبيرة. حاسس ان جزء كبير من حياته فيه تعارض مع الواقع ده بيكون قدامه حل من اتنين. انا بتكلم في الغالب. غالبا بيجي لنا واحد واتنين. انه يأخذ هزه القفزة
ويترك الشلة القديمة بالواقع القديم. ما عدش يطلع بقى الرحلات المختلطة ويروحوا مسلا يطلعوا الساحل الشمالي او يطلعوا العين السخنة. ولاد وبنات ما حدش يعمل ده طب صحابه ما بيروحوش غير اماكن كلها فيها معاصي
فمش عارف يخرج معهم فبيضطر يبحس عن صحبة بديلة. الصحبة البديلة موجودة في المسجد. نشاطات الصحبة الموجودة في المسجد مختلفة. فبيبدأ غصب عنه يحصل نوع من الاختلاف. هو مش متعمد المفصل
يقول لك اصل انتم بتنعزلوا عن المجتمع. هو مش متعمد ده هو عايز يطبق الحاجات اللي اتعلمها في الدين. والواقع القديم كله بيستهزأ عليه. بيتريق يتريق عليه. آآ مش قادر يطبق المعاني اللي هو نفسه يعيشها معهم
حتى الشتايم يعني مش قادر يكف ان هو يبطل الناس بتتعامل بالشتايم بصورة طبيعية جدا. فبالتالي بيضطر ان هو حاجة من اتنين. يا اما ياخد القفزة دي وبتبقى صعبة فعلا وتقيلة عليه. انه ياخد النقلة دي او بيضعف. يقول لك بص انا مش هقدر مش هقدر التزم. فكان غالبا الحل
سنائي هي كده هي كده بنسبة كبيرة من الواحد شافه في نفسه او في الناس بنسبة كبيرة يا بيقدر يقفز القفزة دي وبالفعل ان من الله عز وجل عليه بذلك بيحصل تغير
كبير في حياته. من اول الشكل الظاهر بتفاصيل هموم الدين. ده مش معناه انه لما انتقل ودي نقطة خطيرة بقى جدا. مش معناه انه انتقل الى واقع ملائكي. لا ما هو الواقع التاني ده مجتمع بشري. اللي هو واقع الاسلاميين
ملتزمين فيه كل حاجة لكن هي بنسب فيه نفاق وفيه كذب وفيه حب شهرة وفيه كبائر وفيه فيه كل حاجة يعني ما فيش مجتمع بيخلو من ده اصلا. لكن بنسب المفروض تكون اقل مش زاهرة. فيه ناس جيدة كتير بقى في المجتمع الاخر التاني. فيه ناس ضحت فيه ناس بذلت
في ناس انفقت اعمارها عشان تتعلم احاديث النبي صلى الله عليه وسلم. في ناس بتبذل من وقتها ومن عمرها لله مش عايزة اي حاجة من حد عشان تعلم الناس. في ناس كتير كويسة
في ناس كتير كويسة وفي ناس مش قليلين مش كويسين موجودين برضه لان ده المجتمع البشري. انت لما تيجي تبص في مجتمع المدينة كان فيه كان فيه منافقين. في عهد النبي صلى الله عليه وسلم
لكن النسب كانت قليلة يعني حادسة الزنا حصلت فاهم لنفسك بس لكن النسب كانت قليلة. ففكرة تصور مجتمع ملائكي اصلا فاما تيجي تنتقد مجتمع ملتزم او مجتمع اسلامي تقول ده انتم فيكم كزا
ما احنا طبيعي ولا سيما لما وركزوا في دي كمان لما بتتسع رقعة الملتزمين. يعني لما يكون العدد كبير مع انتشار الكم دايما غالبا بيحصل اشكاليات في الكيف دي اشبه بسنة
دي سنة بشرية. غالبا لما بيتسع الكم فلما حصل انتشار في بداية التسعينات والواقع انتشر وبدأ فيه ملتزمين كتير ده طبيعي اثر على الكم عالكيف ان بقت نوعية مش مش كل الناس بالنوعية دي
وبيدخل بقى ايه يعني يعني من ليس فيهم وبيحصل بعد كده ابتلاءات للتصفية وللتمحيص. الشاهد ان ده كان النمط الغالب اللي موجود. ان الاخت مسلا ممكن تشعر بنوع من ان هي كانت لبسها بعيد
خالص عن ربنا فتنتقل الى النقاب. ده كان ممكن بيحصل كتير فالنقلة بتبقى صدمة عليها. فيه ناس بتقع يعني فيه ناس تيجي تاخد القفزة دي تقوم موقعة في النص ما تستحملش. تقع
وظهر اللوا هنا مفهوم الانتكاس انه بيجي يقفز مش قادر يقوم واقع. وفي ناس كانت بتقفز. الشاهد ان مفهوم الالتزام او مفهوم التدين كان فيه وضوح اتغير ولا ما اتغيرش؟ نقل ولا ما نقلش؟ انا دلوقتي باقول لك توصيف. ده له فوايد وله سلبيات. الطريقة دي في الطرح في الخطاب او في التدين كان لها فوايد ان هي كانت
طلع الملتزم ظاهر واضح انه التزم. نقل مش لاقيه النمط بقى اللي موجود دلوقتي انت ما انتش عارف تشخصه. انت تدخل صفحة الفيسبوك بتاعته انت ما انتاش عارف ده ايه
يعني ده حاجة غريبة داخلة في بعضها من الشرق للغرب حاجة متداخلة بصورة عجيبة جدا وده نتكلم عنه دلوقتي فالنمط ده كان كلمة ان فلان التزم او فلان التزمت كلمة مش محتاجة شرح. لو سمحت ما اسمحلكش تقول المصطلح ده لأ عادي ده مصطلح كان موجود وكان معروف
يعني ايه يعني ما عادش بيكلم بنات يعني ما عدش بيخرج في الاماكن اللي فيها فساد. يعني ما عادش بيسمع الاغاني دي. يعني ما عادش دي اهتماماته بدأ يروح يحضر دروس. ده كان
مفهوم جدا واضح انه بدأ بيتردد على مكان معين في مكتبات اسلامية بدأ يشتري شرائط لان اياميها طبعا كان في شرايط بدأ يعني بدأ ده طبيعي ده كان بيحصل بنسبة ما يحدث الان مش كده. بنسبة كبيرة ايه اللي بيحصل
ان ما عدش بيطرح عليه انه ينقل نقلة كبيرة. يعني نفس الشاب اللي في الجامعة يعني البداية واحدة الشاب اللي في الجامعة الضايع الضياع زاد يعني اللي احنا كنا بنقول عليه بيوصل لمرحلة الصياعة مسلا او الضياع في تالتة جامعة ده بيوصل لها في تالتة اعدادي دلوقتي
الشبهات اللي كان بيسألها اللي عنده تلاتين سنة دلوقتي بيسألها اللي عنده تمنتاشر سنة ده بدون مبالغة. يعني الالحاد ممكن تلاقي شاب في تالتة اعدادي يقول لك انا عندي اسئلة في قضية الالحاد
انت بتستغرب انت فاهم اصلا يعني انت صعب جدا ان انت يتشرح لك الاشكال ده كان عجبني دكتور حسام حامد من اللي بيردوا على الحاجات كان كتب مقالة في مسألة تسمم الصغار يعني الام اللي بتسيب مسلا مواد كيميائية
هي في البيتزا كلوركس او كده. والطفل يشربها فيحصل له اشكال في المرئ. صعب علاجه. فبيقول اهو ده اشبه بعض الاطفال بيتعرضوا لفيديوهات يوتيوب بتشككهم في دينهم ما تعرفش تعملوا حاجة
طفل بيتعرض لاشكاليات عجيبة جدا  فالواقع بقى ازداد سوءا اه قلة اصلا الدين المطروح على الناس الفساد بقى صعب جدا. الالحاد آآ انتشر شبهات الشهوة بقت سهل تحصيلها. يعني زمان كان ممكن واحد عشان يتعرف على واحدة قبل الفيسبوك او كده. كانت طرق التقليدية بقى انه قصة طويلة عشان نتعرف على واحدة في الجامعة بيتعب
دلوقتي الامر يعني آآ يعني بقى بالمجموعة ما عدش يعني الامر بقى سهل جدا ومن خلال طبعا وسائل التواصل ديت فسهلت الامر جدا. فلتخيل بقى حالة الفساد زادت. قصادها بقى الطرح الديني اللي بيطرح مش بنفس القوة بتاعة انه بتطلب منه انه ينقل. لا. ما عدش حد الطرح انه ينقل نقلة
الكبيرة دي بقى ده اسمه الطرح المتشدد للخطاب السلفي المعاصر القاصر اللي مش فاهم ليه فيه شوية شتايم كده اللي هو احنا بنتشتم كتير يعني طيب هو بيطلب ايه؟ بقى الصورة اللي موجودة ان فيه
ان في شخص اللي موجود في حالة الضياع ده والصورة اللي الكويسة اللي انت عايز تنقلها له. وبيبقى فيه درجات كتير بينهم الشخص صعب انه ينتقل النقلة دي. بقى قدامه متاح يقف هنا في درجة عشرة او خمستاشر او عشرين او تلاتين. طب ما ده كويس. طب ما ده ممكن يقدم حاجة
حاجة كويسة ان ان بدل ما كان يا اما ينط القفزة دي او ما يلتزمش بقى في فرصة ان هو يقف في منطقة في الدين ده ده حاجة كويسة. نعم. ده من محاسن الاشكال. الطرح ده
ودي من اشكاليات الطرح القديم. امال ايه مفاسده بقى؟ مفاسده انه بنسبة كبيرة عموم الناس اصلا ما عندهاش علو همة. عموم الناس اصلا بتحتاج خطاب عالي عشان تعمل نصه وعلى فكرة دي غالبا طريقة القرآن والسنة. يعني زي ما طريقة القرآن والسنة اعتمدت خطاب
مناسب للجميع استعملت خطاب عالي جدا وايه اللي كنا هننهى الناس عن قراءة القرآن؟ يعني ما تيجي تقرأ امن هو قانت اناء الليل ساجدا وقائما يعني اما تيجي تقرأ كانوا قليلا من الليل ما يهجعون
بتقول ايه ده هو القرآن ليه بيتكلم عن القيام بصورة عالية كده؟ ما يقولوا يصلوا الوتر وخلاص. السنة فيها كده افلح ان صدق في لكن في اختبارات عالية كان في خطابات جت في القرن السونيا عالية جدا لان النفس اصلا بتحتاج عارف زي اللي يقول لك اللي داخل يجيب امتياز بيجيب جيد جدا. واللي داخل يجيبه جدا بيجيب جيد. واللي يقول لك انا داخل انجح
بس بيعمل ايه بيشيل مادتين ده اقل حاجة لان غالب النفس دايما ايه بتميل للاسترخاء بتميل للكسل فانت لما اصلا بتقدم خطاب منبطح آآ خايف تعلي همة الناس بتتكلم. فعموم الناس عايز يفضل في منطقة معينة. مع التداخل اختلاف بقى
الفتاوى الكبير خلى فيه حالة الناس ما عدتش واسقة في حاجة. كل حاجة بقى عايزين يقولوا فيها خلاف يعني تلاقي اخت تقلع النقاب ليه تقول لك اصل طلع فيه خلاف. هو ايه علاقة ان النقاب طلع فيه خلاف النفس يقلع النقاب؟ يعني كلمة فيه خلاف ده مش دليل في حد ذاته
ولو انا سألت شيخ او عالم انا بسق في دينه. على صلاة الجماعة. فقال لي صلاة الجماعة واجبة. وانا تدينت بده. وعرفت بعد كده ان صلاة الجماعة طلع فيها خلاف لا يحل لي ان انا اترك صلاة الجماعة
مع لأ هي تزل عندي واجبة الى انني يتبين لي ان فلان اللي اعلم مش اللي اسهل مش اللي اريح فلان الاعلم وسألته قال لي المسألة دي. لأ دي ومش يقول لي في خلاف. ما هو برضو لما يقول لي فيه خلاف
زي ما قال الشاطئ بيقول هو كده بيخيرنا اتبع هوايا. لأ يقول لي الحكم كزا حكم المسألة بالنسبة لك الفتوى بالنسبة لك دي مستحبة مش ان انا عرفت من الاقتراحات ان كزا. وطبعا موضة خلع النقاب كتير للاسف الفترة دي. بقت ازمة
التعامل حتى الاسلاميين مع القضية ديت في يعني اظن يعني في بعض الاشكاليات انه يقول لك ايه النقاب عادي انا باخد بقول ان هو مستحب هو بيقول يعني انا باخد بالقول المستحب وده قول معتبر
فبالتالي بما ان النقاب مستحب. نقيسه على سنة المغرب ما هي مستحبة. دي نافلة ودي نافلة. اللي تارك سنة المغرب. او اللي تارك الوتر. زيه زي اللي خلعت النقاب؟ لأ طبعا
ده قياس مع الفارق جدا شعيرة زاهرة بتحارب عالميا هو الوتر بيحارب عالميا دي شعيرة بتحارب عالميا ده بتمنع في دول دي بتجاهد مجاهدة غير عادية عشان تعملها دلوقتي انا كمية الاسئلة في اخوات بيبعتوا يسألوا كتير من الدعاة في وفي اللي عايشين في الغرب على الازى اللي بيتعرضوا له المنقبات
وخاصة في اوروبا اكتر من امريكا. ولا سيما في فرنسا والمانيا. كمية الازى اللي بيتعرضوا له منقبات بسبب النقاب. ازى غير عادي المحافزة على هزه الشعيرة في هزا الوقت ما ينفعش تقيسها على الوتر. ده قياس خاطئ تماما
ده مش معناه ان اخت اتعرضت لازى وهي بتهرب الاستحباب تخلعه دي مش دي القضية. انا بتكلم على الطرح العام ده معناه ان في الاخر الناس ايه لن يبقى لنا شعيرة
واي حاجة نتأزى بسببها نسيبها واللي مش فاهم فكرة آآ الحرب على النقاب والحرب على الحجاب عموما الوقتي وشايف وبيدرس المسألة في الكتاب وده خطورة ان اللي بيتعامل مع الدين اللي في الكتاب غير الدين اللي في الواقع. يعني يفتح كتاب الفقه
بيقول لك ايه يا جماعة انتم مضخمين الموضوع ليه؟ هم السلفيين المعاصرين كده. كل حاجة ضخمة. النقاب اهو واخد صفحة ونص في الكتاب وفيها خلاف والامر بسيط ما تكبروش الموضوع اتنقبت ولا ما اتنقبتش يعني هو وشها ده لما يتغطى هو اللي هيحل الازمة ده فهم فيه نوع من
القصور عامل بالزبط زي اللي يجي يقول لك ايه آآ مسألة القرآن مخلوق ولا مش مخلوق؟ ما هي صفحة اهي في كتاب العقيدة انتم ليه ليه عاملين الامام احمد بن حنبل بطل الامام مش مخلوق القرآن مش مخلوق اهو انا بطل اهو زيه. لأ انت رح قلها اياميها. القرآن مش مخلوق
آآ حضرتك ارجع كده وقل لهم كده انا ارى ان القرآن مش بيشوف كان هيتعمل فيك ايه مع الامام احمد وابن حنبل فانت حسب الواقع هي المسألة بتختلف حسب واقعها
ممكن واحد يقول ايه؟ ما انتم ضخمتوا مسألة القرآن مخلوق ولا مش مخلوق؟ ايه الموضوع؟ القرآن مخلوق ولا مش مخلوق؟ اهو خلاص القرآن كلام الله مش مخلوق. اهو حد ما حدش عمل لي حاجة اهو. ايوا ما هو حضرتك دلوقتي السياق
الهجمة العالمية مش على ده دلوقتي هم بيبدأوا يحددوا هيهجم على ايه في الدين عايز يهدم ايه في الدين دلوقتي؟ فقضية المرأة قضية شغلاهم من زمان يعني ظهور الحركات النسوية في الغرب وامتدادها هنا من اربعة وتسعين اول مؤتمر ما اتعمل هنا ده قضية كبيرة عندهم حجاب المرأة ده ملفه
ازاي نازع حجاب المرأة! ده ملف كبير. انت مش مستوعب ده! خلاص! ما تصدرش الخطاب ده للعام المهم نرجع للنقطة اللي كنت بتكلم فيها مسألة ان الدرجات اللي التدين دلوقتي بقت واسعة جدا ما بقتش تعرف بتلاقي الشخص
كل حاجة يقول لك ايه ركز بقى معي. احنا قلنا النموزج الاولاني الشاب الضايع اللي اتقال له وعدك على القهوة حرام. سفريات مع البنات المختلطة حرام. الاغاني وجو عمراوي وطمراوي والجو ده حرام
ومش عارف ايه فهو بيفاجئ ان حاجات كتير عايشها حرام. فبينقل يلاقي القفزة صعبة يستعين بالله ويقفز القفزة دي بيتغير. ما بيقدرش يقوم مراية دلوقتي بيتقال له الاغاني فيها خلاف. وقعدك على القهوة انت مش لازم تغير منكر. فيه خلاف. النظر للمرأة بدون شهوة فيها خلاف. العادة السرية
فيها خلاف. تخيل لما يتقال لشاب فيه فارق بين كل مسألة من اللي انا قلتها دي في صفحة لوحدها في كتاب منفصل عن بعضها. وبين ان انا اجمع الصفحات دي واحطها في
ادم حي قدامي هو لم يبقى له من دينه شيء اصلا. يعني الشخص ده اللي انت بتدي له الفتاوى دي هو اصلا متعلم تعليم علماني وهو اصلا ما درسش حاجة في الدين. هو في تانية جامعة ومش عارف
القصر والجمع في الصلاة اصلا يعني هو مش عارف احكام الفريضة الاولى بعد الشهادتين. الركن الاول بعد الشهادتين العملي هو مش عارفه انت لما تروح لشاب زي ده وييجي يسأل
في واقع الفيسبوك المليء بالفتن ويتقال له مجموعة الفتاوى دي فيحس طب وانا التزم ليه ده انا كويس يعني هو انا ايه اللي يعني آآ يعني ايه الاشكال يعني يعني فين اللي انا بعمله غلط؟ فيحس انه مش محتاج يتغير
طيب ما اعملش اي حاجة في يتقال له لأ انت محتاج تعمل حاجة في الدنيا. اعمل ايه؟ ايه رأيك تتعلم بعض المعارف تحضر بعض الدورات اللي تفيدك في الدين. فيبدأ يدخل نوع من التدين المعرفي. وحياته زي ما هي خد بالك
حياة الشهوات والواقع وزي ما هو تماما ما بيتغيرش. وبدأ يحضر حاجات معرفية ممكن ياخد جزء من الفقه. وجزء من العلم الكلام وجزء من الفلسفة وياخد حاجات في الاقتصاد فبدأ نوع من التدوير المعرفي. بس حاسس بنوع من الخواء الروحي. ما هو حياته مليئة بالمعاصي والقلب المعلومات لوحدهم لوحدها مش كفاية للقلب. يعني واتغزى معلوماتيا
ده مش هيغزي القلب. الخواء الروحي ده محتاج يسده بنوع من حالة من التصوف بقى شوية. شوية قصائد في المديح وشال اخضر. وفكرة القبور بقى بدأت تظهر ونروح عند القبر ونصور
الكلام ده كان بيحصل مع الكبار. الغريبة انه الفترة دي بدأ ينتشر وسط الشباب. والبنات ومدد وسيدنا ومولانا وبدأت ايه ؟ القصة دي تبقى موجودة بنسبة كبيرة في الفترات المتأخرة. لانه محتاج يسد الخواء ده. فبدأ محتاج قسط من
التصوف اللي ممكن بيسموه ايه نوع من الفلكلور يعني اللي هو الايه تدين كده في آآ طقوس. اصلا معينة مش مسلا بيتبنى قضايا عقدية لأ بيبقى نوع من ان هو بيحتاج يسد ده. هل كله كده لأ مش كله كده لكن ده نمط موجود
انه بدأ النقلة بتاعته هو تدين معرفي معارف مع بعض التصوف حياته ما فيش فيها تغيير ما دخلش في آآ صراع مع الباطل. ما حملش هم هزا الدين هو ده انا هو ايه القضية اصلا في التصور العلماني؟ هو التصور العلماني عايز اسلام
بدون مخالب يعني عايز اسلام مغلق يعني التصور العلماني عايز اسلام زيه زي بقية الاديان دلوقتي ينفع نحبسها في في مكان وفي زمان معين. يعني نعرف نحبس الاسلام في رمضان والحج وفي مسجد وبيت لو عرفنا نعمل كده خلاص
احنا موافقين على الاسلام هو الغرب دلوقتي بيتكلم على ايه؟ بيتكلم على تغيير نصوص الدين نتكلم على ان في نصوص في الدين في القرآن لازم نغيرها لدرجة ان كنت بسمع احد المحاضرين بيقول انه شاف اه شاكر فين؟ في فرنسا ولا في اجتماع مطالبة اظن الفرنسا
تغيير في فرنسا فعلا. تغيير ايات القرآن ان في ايات في القرآن لازم تتشال. فقام اللي اعترض عليهم واحد يهودي. قال لهم يا جماعة انا ما ارضاش ده بكتابي اي نعم انا كتابي الدنيا ضايع بس
ما قلش كده يعني بس انا ما ارضاش ده فاحنا ما ينفعش نرضي غير المسلمين. ما ينفعش نقول للمسلمين غيروا ايات من كتابكم او شيلوا ايات من كتابكم وهم مش هيرضوه. طب نعمل ايه؟ لا نغير تفسير الاية. احنا ممكن نلعب
في تأويل الآيات دي احنا عملناها قبل كده وبنعرف نعملها. اه دي دي بتاعتنا. سيبوا آآ لو قلت له غير الايات هيمسك في المصحف مش هنغير حاجة. لا لا قل له مصحفك زي ما هو. احنا هنشرح لك الايات دي بشرح معاصر مناسب للواقع دلوقتي. لان انت جاهل ومش
احنا هنفهمك وده يعني ان شاء الله ربنا ييسر بتصوير سلسلة كده وضمنها درس في معركة النص بيتكلم في دي. ازاي اليهود بيعملوا كده عملوا كده وازاي المعاصرين بيعملوا كده؟ فالخلاصة ان بينشأ شخص
التدين مش عامل له ازمة يعني التدين ما عملوش اشكال في حياته. ما عملوش صراع مع نفسه مع شهواته صراع مع مجتمعه. آآ صراع مع آآ الباطل. ما شلش هموم
وفي نفس الوقت حسوا انه بيزداد معارف وان انت جاهل هو انا بزداد في المعرفة. وفي نفس الوقت بحاول اغطي نوع من الخواة الروحي اللي عندي. التدين ده ده بدأ ينتشر. اللي هو التدين بدون تبعات
انت ما بتحملش تبعات معينة. ولا حتى تبعات انك تتخلص من واقعك القديم وبدأ للاسف بقى التدين الصورة دي تهاجم الصورة اللي انا كنت بكلمك عنها اللي هي فيها اخطاء اكيد. اللي انا بدأت بها
بدأ يهاجم ويقول انتم بتقدموا تدين متشدد انتم بتعملوا آآ انعزال عن المجتمع بتعملوا مسجد بتاعكم اسمه مسجد الاخوة. انتم آآ بتعملوا مفاصلة. فانت تقول له ما هو احيانا ده بيحصل اضطراري مش اختياري. انا بعمل ده غصب عني لان انا لما جيت اختار صحبة معينة اخترت الصحبة اللي بتختار نفس اختياراتي. انا مش عايز اسمع. مش عايز اروح احضر الحفل
البلد دي مش عايز اخلي بنتي تطلع الرحلة المختلطة دي. فبالتالي انا مش مش عايز ابقى وسط اقعد على القهوة دي مش عايز وفي نفس الوقت انا بني ادم عايز اخرج عايز يبقى لي ناس اتكلم معهم الانسان سم انسان بيأنس
فبيبحس عن صحبة اخرى. فبالتالي فعلا بيترك صحبة قديمة وبينطلق لصحبة جديدة. هي الاخت مش عايزة الواقع ده هي برضه هي ممكن تفتن هي امرأة وعايزة تظهر جمالها لما تشوف كل اللي حواليها بيتفننوا في اظهار جمالهم وبيتفننوا في لبس الموضة وهي لابسة اللبس ده سواء
خمار او نقاب وما فيهوش في الموضة حتى الدكتورة هبة رؤوف اتكلمت على حجاب الموضة اللي بدأ يحصل تفاخر حتى عند المحجبات نفسه. انفسهن هي بتتعرض لضغط نفسي فخلاص كفاية ضغط تروح تشوف حد بيدعمها. حد يعني بيسبتها
انت بتشوف معك حد على الطريق بتثبت. زهور التدين ده للاسف اللي هو بدأ ينتشر بدأ يخلي ان الهم الرسالي يفقد يعني ما عادش الانسان بيلتزم صاحب رسالة لا هو الدين عبارة عن ايه؟ عن حياتي اترسمت كده بصورة معينة وسكنت جوة حياتي بعض الحاجات
مش تغيير القرآن لما نزل على الصحابة عمل نقلة عمل تغيير القرآن نزل على واقع الصحابة هتقول لي انت بتشبهنا بالواقع الجاهلي انت هتعمل زي مش عارف فساد قطب يا عم انا ما تدخلنيش في حيطة ابوس ايدك انا ما بقولكش كده انا بقول لك القرآن
تغيير في واقع الصحابة فانت القرآن لازم لما ينزل عليك لازم يعمل تغيير. ما ينفعش تفضل زي ما انت يعني مستحيل مستحيل تبقى حياتك بهذا العبث وبالتفاهة كتير كتير شفت كتير من الملتزمين
بيتكلم على الدوري الاسباني وشجع واسمهم ايه الدوري التاني ده لبطولة اوروبا دي اسمها دوري الابطال. ابطال الدوري الاسباني اسبانيا دي يا جماعة كانت الاندلس دي ارضنا اتاخدت بيشجعوا او بيشجعوا
عشان يفضلوا هم تافهين واحنا ننتصر يفضلوا هم يلعبوا كورة واحنا  فانت بتستغرب انت انت فاهم يعني ايه انك تشجع اسبانيا انت فاهم ده موقف زكرته في احد المحاضرات شفته في التليفزيون
يعني اسار في آآ يعني يعني ايه معاني خلت الواحد يبدأ ان شاء الله يتكلم في سلسلة ان شاء الله بازن الله نحضرها قريبا نتكلم عن هوية كنت بزور احد اقربائي وكان في برنامج شغال
اسمه العبقر العباقرة ده برنامج اشبه بزي ايه؟ آآ الصورة حديسة شوية من زي اوائل الطلبة اللي كانت موجودة يجيبوا طلبة من مدارس آآ سانوي تقريبا او اعدادي مش فاكر
هم طلبة يعني مدارس. وبيسألوه مسألة سقافية متنوعة واللي بيجاوب بياخد درجات وبيكسب. وحاجة كويسة بتنمي روح الايه؟ السقافة قراءة وده كان شيء جميل فعلا. احسن من الحاجة تبقى هايفة احسن ما يخلوا العيال تتهيف يعني
فالمهم قعدت شفت البتاع كان فريق من قنا تقريبا بيلاعب فريق من اسكندرية انا لما سألت بعض اخوة اسكندرية على المدرسة دي مش عارف اسمها تقريبا ولا قالوا لي دي اسلامية. فانا استغربت ان هي لان انا شفت الفريق بتاع اسكندرية هو الفرق لازم ولدين وبنتين. اصروا دايما
العنصر النسائي ولدين وبنتين. فريق الاسكندرية ولدين وبنتين البنتين مش محجبات خالص. ولما البنت بتجاوب سؤال صح بايه؟ بتسلم الولد كده هاي فايف اه معانا الاخ معانا الابديت على طول جاهز معانا
كامل. اه. يبقى الحقني كده على طول اه عاملين ايه؟ هاي فايف. خلاص الفريق بتاع قنا اسم المدرسة ايه الدعوة الاسلامية انبسطت جدا طبعا. وطبعا كنت بكل الحماس فعلا غصب عني. فعلا والله سبحان الله! لقيت نفسي تلقائيا
متعصب اه شجعت ايه؟ فجأة دخلت جوة المود وقعدت فين ومن بعيد شف الاسئلة مش عارف سألت الفريق اللي سحب سؤال آآ فريق الدعوة الاسلامية رقصة مشهورة في آآ مش عارف في المانيا رقصة شعبية
مش عارفين مش عارف شوية اسئلة في السقافة والفنون وكلام فارغ كده. المهم ايه؟ وتسأل دي وتسأل لغاية لما جه سؤال فارق احد الاسئلة اللي صدمتني ان فريق الدعوة الاسلامية مش عارف يجيبها
المزيع بيقول لهم سقوط الامبراطورية خد بالك من التعبير العثمانية سنة كم؟ ده سؤال والاتفاقية اللي على اساسها تم توزيع الامبراطورية العثمانية كان اسمها ايه اللي بالقسم اتنين اسمها ايه؟ ما عرفوش. انا اتصدمت. اولا هي مش امبراطورية. ده تاريخنا. دي خلافة عسمانية
مش عارفين سايكس بيكو اللي قسمت المسلمين مش عارفين الف تسعمية اربعة وعشرين اللي عملو اتاتوركي مش عارفين مش عارفين تاريخهم مش عارفين هويتنا مش عارفين ماضينا ومش عارفين تاريخنا
ما جاوبوش السؤال. لا دول طبعا ولا اسكندرية. بتوع اللايف ما جاوبوش. اه السؤال بقى اللي اللي كان لو جاوبوه كسبوا كسبوا فعلا الدعوة الاسلامية وانا ما بقتش عارف افرح ان هم كسبوا ولا ازعل. وفريق الدعوة الاسلامية هو اللي كسب. سأل سؤال بيقول
بطولة ابطال اللي هو بتاع اوروبا ده الفين وسبعتاشر كان بين مين ومين ومين اللي كسب الولا مش قال له بص كان فلان وفلان والنتيجة اربعة واحد واللي جاب الاجوان ده فلان وفلان وفلان واللي جاب الجون فلان
بدون تردد بص انا اتصدمت وكسبوا وفريق الدعوة الاسلامية كسب. انا مش عارف افرح ان الدعوة الاسلامية جسمي. هي دي الدعوة الاسلامية دلوقتي يعني ده نموزج ايه ده! هو عارف دوري الابطال الالفين وسبعتاشر مين كان بيلعب قصاد مين؟ الابطال دول اللي هم اوروبا اللي المفروض جزء من البلاد دي لا كانت اسلامية اصلا واحنا عايزين نستردها
واللي يقرأ آآ من المؤرخين المعاصرين الدكتور فتحي زغروط له كتاب آآ كتاب اسمه النوازل الكبرى في التاريخ الاسلامي كتاب ضخم كده كتاب مؤلم خمس احداث ضخمة في التاريخ الاسلامي مؤلمة
منها سقوط الاندلس وسقوط الخلافة العثمانية وسقوط الدولة العباسية واجتياح التتار. وحادسة الردة ارتداد الناس بعد موت النبي صلى الله عليه وسلم. احداس ضخمة تقرأ الكتاب تبكي شف سقوط الاندلس حينما تقرأ سقوط الاندلس تعايش
ماذا فعلت اسبانيا في المسلمين احنا المفروض لما ييجي اصلا التاريخ ده نتألم العجيب ان كتير بيشجع ويناضل. ايه اللي حرام وممكن اللي بيجادلك بيمتلك ادوات ثقافية ومعرفية ودينية اكتر منك. وانت بفطرتك بتقولهم يا جماعة ما ينفعش. انت لسة ملتزم جديد؟ ما ينفعش. يقول لك لأ انت جاهل
انت جاهل لا ده ده ما فيش المسألة ديت مش عارف ايه وتحليلات والامر يعدي. لا طبعا ازاي والسينما كتير من الملتزمين بدأ يروح سينما. ايه ده! يقول لك الاول اصل بيشوف افلام كارتون. وبعد كده فيلم الكارتون ده فيلم هادف والفيلم الهادف
الانماط دي ما كانتش موجودة  هل كل اللي فات غلط يعني هل كل يعني هل ده انت شايف ان كل اللي فات غلط وان خلاص نوصل عجبني كلمة دكتورة هبة بتقدم الكتاب بتاع اسلام السوق تقول لي لو عايزة
الخص بها الفكرة المحورية من كتاب قالت كلمة السلسلة بقى نزلت بعدها الترجمة اللي هي تبنتها. قالت السيولة لفظ السيولة نستعمله دوما بعد كده في السلسلة بتاعته الكبيرة. كل حاجة السائل حاجة السائل
حدث سائلة والحب السائل والمراقبة السائلة عمل سلسلة. فبتقول السيولة بمعنى ان ما عادش فيه لكتلة صلبة كبيرة الملتزم ينتمي لها اول لما يلتزم ما عدش فيه كتلة صلبة انا التزمت فانتميت وده اتكسر وده ممكن يكون كان غلط
وجود الكتل بهزه الطريقة. وما عادش فيه مفاهيم صلبة اصلا اللي بيلتزم بيتبناها. بقت الدنيا عايمة. يعني ما عدش فيه مفهوم ضخم كده انت لما تلتزم تتبنى المفاهيم دي  امال بتتبنى ايه ؟ اللي بيقابلك
وبتبقى خليط يعني خليط بتحزن لهزيمة برشلونة مسلا وتزعل على المسجد الاقصى يعني بدأت يبقى الانسان بداخله ايه؟ خليط كده من المشاعر. هو مش ما لوش مش صاحب هوية معينة
لا ظاهريا ولا داخليا. هو زي ما قلت كده بيبقى عنده نوع من ده ده النشيط التدين المعرفي وبعض الايه التصوف وانتشار بقى زي ما قلت قصائد المديح والقبور والاستغاسة
وده انتشرت بكثرة. ده شيء عجيب جدا هو السؤال طب ليه ما يرجعش لكتاب الله المحفوظ بين ايدينا ويشوف القضايا الاساسية وابعد عن الاشكاليات دي ويبني نفسه من خلال نصوص القرآن والسنة. يعني ليه هو انت عندك معاني محورية نزلت على الصحابة طالبتهم بها
لقضية التوحيد ورفع هزه القضية قضية الاصلاح الامر بالمعروف والنهي عن المنكر. انك انت تتبنى هذا الدين. مسئولية الدين. نقول هذه سبيلي ادعو الله زي ما شرحنا في خواتيمها يوسف
ليه ما تعملش كده ؟ ليه شاغل بالك بالخلافات ودي من الاشكالات اللي موجودة دلوقتي في التداول المعاصر؟ كمية الخلاف الرهيبة اللي موجودة بين النخب ما هو ايه اللي حصل؟ اللي حصل يمكن فيه كتل صلبة كبيرة
اتقسمت لمجموعات وفتافيت صغيرة كتير. كل مجموعة في حد بيوجهها وده خلى على الساحة وخاصة على مواقع التواصل ان اللي بيوجهه كتير اوي بقيت تسمع اسماء كتير جدا فين واحد زيي يتكلم اصلا كان زمان هو اعداد قليلة
دلوقتي اللي كتير كل واحد يقدم طرح ويقدم رؤية. هؤلاء كتير منهم ناس مخلصين بيبزلوا يزولوا من اعمارهم واوقاتهم واموالهم لنصرة الدين يعني الواحد شاف جهد بعض الكوادر اجتهاد رائع. يعني الواحد بيحتقر نفسه امام جهده. حقيقة
وكل ما الواحد بيشوف جهود بعض هؤلاء لان هو حس الشخص المخلص ده انا احسبه كزلك صاحب الهم ده حس ان زمان كان فيه يعني كتلة كبيرة بتشيل عنه. هو دلوقتي حس ان الدين السقف نزل على دماغه. هو اللي لازم يشيل. حس بالمسؤولية. فبدأ يجري لوحده. فتخيل شخص شغال بنا ومناول
بيعمل كل حاجة لوحده. بيعلم نفسه. بيربي نفسه. بيبني نفسه علميا. بيبني نفسه ثقافيا. بيحاول يشتغل عشان ياكل من عمل يده ازمة لقى نفسه ازمة ومطالب انه يعمل كده. بيشتغل في نوع من التوجيه. حاول يقدم توجيه عام
ففعلا طاحنين نفسهم لكن الخلافات الشرسة وعدم وجود نقاط مشتركة نتفق عليها. واختيار دايما الحل الاسهل الهدم الطائفة دي لازم تتهدم. والطائفة دي لازم عشان نشتغل على نضافة. ما هو طب حضرتك بعد ما تديها. عندك القدرة انك تبني على نضافة. لا لا ما هو هيجي غيري ابني. طب ما هو حضرتك انت
لما تهد اللي موجود ده غيرك مش اللي هيبني. يعني مكان اللي انت بنيته ده هيتبنى بيت من بيوت الالحاد. يعني اللي انت هديته ده هيدونا مكانه شهوات. مش هيتبنى مكانه دين
اسباب العيش في بيت واتكسر وفي اشكاليات يقول لك الحل ان احنا نهد ونبني. معك القدرة على البناء؟ لأ ما عنديش. طب وهتهد وانا اقعد في الشارع اختيار حل دلوقتي
اه الهدم ودم زني والله اعلى واعلم احد التحليلات النفسية اللي الواحد حاسسها دايما في اوقات الاستضعاف والهزيمة واليأس وازمات اقتصادية. الناس بتبقى جواها طاقة غضبية كبيرة جدا وعايز تطلع الطاقة دي في حد. فاول ما بتلاقي حد يعمل مشكلة انت اللي ضيعتنا. انا اللي ضيعتكم. يعني لو انا انتحرت الدنيا تتصلح. ايه التيار ده هو اللي
انتم اللي دمرتونا. احنا يعني ان هو جواه طاقة هو عنده وجواه مدين فالطاقة دي بيطلعها في اللي يقدر يطلعها فيه. يقدر يطلعها في مين؟ فاخوه الغلبان اللي زيه المصطنع. ما احنا الاتنين في نفس المنطقة. الغلابة. فيطلعها في صاحبه
اللي هو اللي شغال زيه اللي هو اللي طالع عينه زيه وعنده اخطاء وهو عنده اخطاء. فانا جوايا طاقة غضبية طلعها في ده. انت اللي غلطان. وهو بيبقى غلطان فعلا بس بدل ما تصلحه وبدل ما تشوف نقاط مشتركة بينكم. وكتير من الخلافات اللي الواحد شايفها بيجد ان
نقاط التوافق لا تقل عن تمانين في المية والاعداء المشتركة اللي بينا يعني انا وهو اللي مختلفين ده العدو المشترك اللي بينا يصل الى تسعين في المية عدو مشترك طب خلاص طب ما نتفق على العدو المشترك والنقاط المشتركة مع الاحتفاز برأيك ورأيي انا مش هغير رأيي ومش هتنازل ومش هقدم تنازل عن رأيي ولا سيما في مسائل عقدية
انا مش هغير ده ومش هوصل معك لحالة من ان انا اتمايع في هزه القضية. لأ. لكن انا باقول مش هنطرح الخلاف ده على العام. لان الخلافات ولا سيما هزه الخلافات الكلامية غالبا دايما مبثوثة في الكتب وفقط ومش مبثوسة لعموم الناس
احياء القضايا دي وبثها في عموم الناس دايما يا جماعة العموم بتحب التشجيع ما تبقاش عارف ايه المسألة اصلا يعني مسلا واحد اه قضية زي اللي بدأت تنتشر قضية مسلا الاستغاثة مسلا
واحد متبني رأي معين هو مش عارف المسألة فيوي يجوا يدخل يلا يا مشركين يا ولاد مش عارف كده والتاني ايه عايز يخش جزئية مدد مدد مدد يعد هو انتم بتعملوا ايه
انت بتعمل ايه؟ هو هي بقت بيغيظوا بعض. ده بيشجع الفريق ده وهيجي شيخ الوقت يحط عليكم كلكم احنا معنا على فكرة الشيخ فلان الفلاني وهيعرفكم هييجي دلوقتي يعرفنا هو انتم بتعملوا ايه؟ هو ايه اللي بيحصل
وياللا يا جماعة في حفلة في صفحة فلان هو الموضوع دايما الانشار بيبقى فيه حالة من الايه؟ من التشجيع. الناس عايزة تشجع. ليه تكون مشجع ليه يعني ليه نحول هو دي النقص؟ احنا نعمل في بعض كده
ليه اصلا نطلع هزه القضايا لعموم الناس طب ما نختلف ويبقى الخلاف علمي يقول لأ هو هيفضل موجود يعني برضو الصورة الرومانسية لحل الخلاف ان احنا بقى كلنا نبقى حاجة واحدة ونبقى كيان واحد. ده مش موجود. ولا هيبقى موجود
الصورة الرومانسية دي هي الفكرة بس كيفية ادارة الخلاف ده. فالخلاف ده عامل ازمة عند عموم الناس مش عارف يعمل ايه انا رأيي لك ولاي حد بيتعرض للازمات الخلاف الرهيب اللي بين النخب ده ما يشغلش باله بالقضايا الخلافية اصلا
ما تبقاش مشجع ما تشغلش بالك الاصول اللي ناقصاك كتير جدا يعني استمر في بناءك يقول لك ايه طب ما انا عايز اعرف عشان ما امشيش في طريقي غلط. ما هو ده بيقول على ده باطل. وده بيقول على ده باطل. ما انت عمرك ما هتشوفه وانت واقف كده
يعني لو فضلت ميت سنة وانت واقف عمرك ما انت امشي وشوف وانت جوة الطريق. زي بالزبط فكرة ارسم لي منهج علمي امشي عليه امشي في الخطوات اللي تقابلك اي حاجة تقابلك مش ضلال امشي فيها وبعد كده ابقى غير خطتك كمان سنة او سنتين
لأ انا مش هتحرك اي شبر العلم غير لما يجي لي منهج متكامل ياخدني من الوقتي من نقطة الجهل والضياع الى شيخ الاسلام يا عم الحاج امش انت اصلا شبرين وهتقف ما تتعبناش. خلص الدورتين دول وقل الحمد لله وامش. انت اصلا هتتجوز كمان سنتين وكل ده هيفركش
ما تقعدش يعني خلاص هتتجوز وهتشتغل وخلاص والموضوع هيخلص. قاعد سنتين تسأل على منهج العلمي لغاية لما تتجوز كان زمانك قالت لك كده به فاحيانا الصح انك تمشي ما تحاولش الخناقات وانا عايز اعرف وشاغل بالك ليه بقضايا خلافية
شاغل بالك ليه بهزه القضية؟ في اصول ناقصاك لذلك انا افضل لبعض الناس انه يقفل الفيسبوك ده اصلا ما تشغلش بالك. اقفله انت مالكم الفلان مالك شاغل بالك ليه ؟ احيانا بيبقى الشخص والله احيانا بيبقى اخ او اخت مسلا عايش حياته اخت مسلا
منقبة بتحضر بعض الدروس احفز قرآن وتحاول تتعلم على ده تدخل المنقبات الجاهلات اللي فاكرين نفسهم بنقابة عامة الدنيا والنقابة فيه خلاف. وانتم اصلا ما قدمتوش حاجة للدين. وانت عملت ايه لدين ربنا؟ وانت فاكرة نفسك انت اصلا ما اتعلمتيش حاجة
تنصري بها امة المسلمين وانت جاهلة في الدنيا فتبدأ آآ ايه ده! ده انا طلعت ضايع اهو. طب وانا مستحملة الهم ده كله والتريقة والحر عشان طب ما خلاص نشيل القصة ممكن انسان يتكدر ويكره. الطريق اللي كان راضي به اصلا
اتعرض لطاقة مش قدها شخص كان راضي ماشي بيحفز القرآن وبيبني نفسه وراح يتعلم وياخد درس في الحديس وفي الفقه وبيتعلم وبيرتقي وبدأ يفهم وبدأ يكتشف ان في في قضايا آآ بيهاجموا بها امة الاسلام وبدأ يكتشف ان في معارك تغريبية بتدخل لامة الاسلام وانه لازم يكون واعي لده وبدأ يثقف نفسه واحدة واحدة
يفاجئ ان دخل في قضايا مش قدها دخل في سموم حصل له حالة من التسمم لزلك دايما على فكرة الانفتاح الزائد دايما بيجيب مشاكل احد الكتاب زمان يقول ان كان تحليله وهو بيرى ان الديموقراطية اخطر من الديكتاتورية
الديكتاتورية رأي واحد الكل بيكرهه. وعارفين انه غلط. الديموقراطية ميت الف رأي انت تايه بينهم مش عارف ايه الصح ايا كان انا برضو مش واجه مقارنة لكن انا بقول لك ان خطورة الانفتاح الضخم ده عمل حالة بلبلة عند الناس
والاخطر ان شخص مسلا هو متميز في باب. يعني شخص متميز مسلا في مذهب الشافعي في باب في في اللغة هو متقن مسلا لباب من ابواب الشعر في الباب ده. فطالما اتقن حاجة يتصدر للتوجيه العام. ما هو مش معنى ان انت اتقنت هي فكرة وما منا الا له مقام معلوم
هو انا متقن حاجة احساس الاتقان بيدي نوع دايما من يعني ايه السقة في النفس فيتصدر للتوجيه لأ التوجيه العام لا يحسنه اي احد دي وده فتوى يسأل عنها الانسان
الفتاوى يسأل عنها انسان زي بالزبط الفتاوى الاجتماعية كده ممكن تؤدي للطلاق وممكن اخت تتجرأ وتتكلم وتنصح اخت في في حياتها الاجتماعية تؤدي لطلاقها دي جرأة فالشاهد ان الاختلاف ده ما تشغلش بالك به
احيانا ما بيكونش الخلاف تناطح زي ما احنا شايفين ان الكوادر بتقطع في بعض وو وانت واقف تايه وبتحبهم ومش عارف تعمل ايه وحاسس بازمة نفسية ما تشغلش بالك بهزه الخلافات
شوية والدنيا هتصفى هي السنة او قد استضعاف الهزيمة بالفضل الناس بتفضي طاقتها الغضبية دي في بعض شوية هتصفى على مجموعة في الآخر واما ما ينفع الناس فينكث. انشغل باللي ينفعك. انشغلتش نفسك بالقضايا دي. احساس تفريغ الشحنة مريح
دخلت شتمته ورديت عليه وحطيت عليه ده حس انك عملت حاجة ما بتعملش اي حاجة لما افتش دينك باي حاجة كم من اناس اتقياء اخفياء يعملون في صمت طيب احيانا بتكون الازمة بقى
ان يقول لك ده انا كمية البرامج العلمية اللي مطروحة قدامي هم مش بيكرهوا ده هم بيحبوا بعض. كتير مش عارفة اختار اصلا وخاصة ان الوسط السعودي ما شاء الله ثري في المنطقة دي. كل شوية
مش عارف برنامج لحفظ السنة. برنامج للتفسير. دورة مش عارف الالتحاق بالرد على الشبهات. دورة حفز الصحيحين. دورة المذهب اتقان المذهب الحنبلي. دورة من كتر الحاجات دي وكل حاجة انت بتعمل لها سيف
معروفة  سيف بوست معروف او يبقى لك واحد صاحبك بتصيف عنده بتبعت له ما بتعرفش تصيف فتبعت له الحاجات دي على طول اه في الشارع بتاع الواتس اب ابعث له. انت معتبره هو الايه صندوق التخزين بتاعك اه
خلاص آآ بعد فترة بعد ما اتجمعت بقى رحت بقى لصاحبك على الصفحة على الواتس مسلا او حاجة او رحت السيف بصيت بتاعتك بصيت كده يا نهار ابيض ايه ده
انا اصلا اتجوزت اقفل يا ابني هدخل ايه هشارك ايه مش عارف اشكالية برضو تاني ما تشغلش نفسك يعني ما تنزرش لكل حاجة. ما تبقاش طماع. ده مش علو همة ده طمع. ابدأ في حاجة واحدة. طب ما التانية جايز تبقى احسن. مش مشكلة
ما انت لو فضلت تقول التانية جايز تبقى احسن هتفضل كده ايه لغاية لما ايه ها عرفنا بقى لغاية لما ايه طب ما تتجوز لغاية لما تشتغل اه هتفضل كده لغاية لما تموت وانت ما عملتش اي حاجة
طب ما جايز صناعة المحاور احسن من تاج الكرامة. بس بيقول لك بقى سبك من الاتنين دول مساق نازل بحلته الجديدة بص هو ده لأ بص فكك من ده كله. انا عندي لك برنامج هيطلعك في اسبوع
ما فيش حاجة بتحصل في اسبوع. ودي بقى الاشكالية دلوقتي ممكن نختم بها انا طولت بس في معنى مهم هختم بيه لأ هقول دي واختم بمعنى تاني آآ العزوف عن الطرق الطويلة
يعني معروف جدا ان طلب العلم اقل حاجة عشان تبدأ تحس ببدايات انك تمسك اداة معينة او بعض التمكن او ان يبقى تكتسب هذه الاليات او المهارات اقل حاجة ثلاث اربع سنين مستمر مش متوقف
ده اقل حاجة في اي في اي علم يعني عشان تبدأ تشم نفسك في اي علم فقه عقيدة لغة حديث وتبدأ تشعر بنوع من التمكن ويبقى لك وجهة نظر تقترح ورأي وتخالف
تقي كتاب وتدي اقتراحات دي عايزة على الاقل تلات اربع سنين من من العلم المستمر الجلوس مرة في الاسبوع بتسمع قاعد بتروح ده ما عدش موجود الطريق الطويل ده لا لا لا لا ده الفيديو اما بيعدي خمس دقايق ما بنشوفوش
البوست الطويل ما بيتقراش حد يبعت لي الزتونة. ما عنش الزتونة بقت زتونة الزتونة يعني عايز خلاصة الخلاصة. عجبني احد الدعاء كان بيتكلم في الاشكال ده. بيقول ده حتى عمل له برنامج اسمه الدقيقة دين
كأنه بيشحت والله دقيقة احنا بنضطر تعمل كده في الاخر ما هو الناس ما بتسمعش. اقسم بالله ما يزيد عندي عشان خاطري دقيقة واحدة الدين دي قديم اربعة وعشرين ساعة وبعدين انت بتتحايل عليه. الدقيقة دي. خد بالك ده انك توجه ده للمعرض ده كويس. لكن الغريب ان ده بيتوجه للمقبل مش للمعرض
لاصحاب الصفحات الاسلامية اللي هم ملتزمين فالعزوف عن طلب العلم والتمتن في طلب العلم او انه يتقن شيء. وعلى فكرة في الدين وفي الدنيا ما عادش الناس عندها صبر ان هي تتقن حاجة لا في الدين ولا في الدنيا
يعني هو يصبر على نفسه في الدنيا انه مسلا يبقى جراح شاطر او انه يتعلم ده ما عدش موجود. لسه عايزين ايه؟ الشغلانة اللي بتجيب آآ انا عايز اشتغل شغلانة كده على رأيي واخد واحد كان بيقول لي عايز اشتغل ايه
سمسار مسلا دي فكرة حلوة اه كان بيقول النسبجي في واحد بياخد نسبة من الفلوس وهو قاعد كده يعني في حاجة بتحصل وهو دايما بياخد نسبة عشرة في المية. انا عايز اشتغل الشغلانة دي. يعني اللي هو ايه انا بحب يعني جميلة حتى لو قليلة انا راضي. بس انا عايز
هو مش عايز يتعب يعني هو عايز ايه يفضل فحتى في الدنيا. تخيل بقى في الدين الفكر ده موجود عايز في اي علم من العموم طب انت عشان تتكلم في القضية الفقهية ديت
اهو في اي علم انت محتاج تتعب وهتتمرمط وتصبر وتصبر تصبر فترات طويلة يعني كل اسبوع في يوم هتقعدوا وتقرا كلام وتعيده وتزاكره وتعمل كده اه هتفضل كده واعمل ده لمدة مسلا سنة وما اطلعش اشتم الناس على الفيسبوك واقول لهم انا اه لسة هتفضل برضه كده
يعني هتعب كل ده وما اقولش رأيي في اللي بيحصل ؟ لأ برضه مش هاقول رأيي في اللي حصل امال اعمل كده ليه؟ اعمل كده ليه؟ عشان انت تتبنى ده دين ربنا سبحانه وتعالى تحفز الوحي
احفظ العلم انت لما تيجي تقرأ في جهود وده مهم انك تقرأ في جهود السابقين كيف حفظ؟ كيف وصل لنا هذا الدين اختياراتنا بقت ضعيفة. ودي اشكالية زي ما قلت في النمط بقى التدين ان هو مش عايز اختيارات دينية تغير مسار حياته. لا لا لا بص
انا الاول قبل ما تعرض علي التدين اللي عندك انا مسار حياتي اهو  ان احنا نتعامل مع ده بدون ما ينفر ده كويس ده ان احنا وده كان اشكالية فوق الطرح اللي قبل كده ان ده ما كانش له مكان
لأ يا تيجي يا تمشي. اه قل اورمان. تيجي تمشي دلوقتي ممكن ده يلاقي له مكان. لكن الاشكال ان كل الطرح بقى مش عايزينكم تغيروا حياتكم مش عايزين حد يضحي ولازم تبقى متفوق دنيويا ومتفوق آآ مش لازم دينيا قوي بس اهم حاجة تفوق دنيويا. وتكون مش عارف تقرأ مش عارف ايه وتلصيم
طب وفين خطاب التضحية ماشي طب ده خطاب مناسب لعموم الناس عشان ما تنفرش. طب الناس اللي عايزة تضحي الناس اللي هتحمل هذا الدين. فين خطابهم فين فين الخطاب اللي موجه لهم؟ الخطاب اللي النبي صلى الله عليه وسلم قاله للصحابة في مكة فين؟ يعني لما سيدنا خباب يجي له وضهره فيه حفر من التعزيب
ويقول له ولكنكم تستعجلون انت متخيل يعني مش بيقول له اديت ما عليك سيدنا خباب جاي ضهره فيه حفر من التعذيب لما شفى سيدنا عمر وسيدنا عمر شافها بعد كم سنة يعني ده كان في مكة والعشرة قل كان اخر مكة كمان عشر سنين
بعد كده سنتين وتلات اربع سنين في خلافة عمر يعني خمستاشر سنة شاف ضهر خباب اغشي عليه لما شاف المنزر قال والله لقد اوقدوا نارا وخلعوا ثيابي ووضعوا ظهري عليها فما اطفأ النار الا ودق ظهري. الصديد والدم اللي نزل من ضهري هو اللي طفى النار
انت متخيل؟ والنبي صلى الله عليه وسلم يقول له ايه  والله ليتمن الله هذا الامر حتى يسير الراكب من صنعاء الى حضرموت لا يخاف الا الله والذئب على غنمه ولكنكم تستعجلون. اصبر. اللي قبلك صبر. اصبر
فين الخطاب ده طب ما هو انت بتحتاج عشان تثبت في زمن الفتن محتاج خطاب زي ده. محتاج خطاب فيه نوع من علو الهمة ممكن الخطاب ده يضر بعض الناس لكن هو مهم انه يبقى موجود
يعني زي ما احنا عندنا يا جماعة آآ آآ قرآن مفصل عندنا المائدة والنساء والانفال والتوبة موجودين في المصحف. في مصحف واحد مش عاملينه قراطيس هو في مصحف واحد مش مفصول عن بعضه
يعني فيه خطاب كده وفيه خطاب كده يبقى لا يجوز ولا ينبغي ان يغيب هذا الخطاب من الواقع الاسلامي ما ينفعش وحجة ان هو ممكن يبقى مضر خلاص نشوف لها حل
ما ينفعش يغيب الخطاب ده ابدا. ما ينفعش كل الخطاب ان انت لن تغير مسار حياتك. لان فعلا وربنا يكون في عونكم فعلا اختيار التدين العالي وعلو الهمة في الواقع صعب. الواقع اللي احنا عايشينه صعب
الازمات الاقتصادية اصعب. زمان كان الجواز اسهل بكتير والشغل اسهل دلوقتي الواقع بقى صعب جدا فعلا عايز تضحية اعلى فتخيل شبهات اكتر شهوات اكتر خطاب اقل مطالب بتضحية اعلى طب ازاي انك ترجع بقى ايه
عارف قرار تأثر كان كاتبه احد الاخوة على الفيسبوك نقل عن احد العلماء اللهم لا تحرمنا مجالسة والكلام مع الموتى قال يعني طلب العلم قراءة كتب السابقين انك انت لا تحرم من قراءة سير السابقين
من عليه الفتنة انك انت تقرأ ماذا قدم هؤلاء ليصل الينا الدين الاسماء اعداد المسلمين بالملايين اللي احنا عارفين اسمائهم قلة دول اختاروا يعيشوا حياة مختلفة دول يختاروا يعيشوا حياة مختلفة ما يختاروش حياة التفاهة. وانه يعيشوا خلاص كده
كل الاسماء اللي موجودة دلوقتي هتمشي ويبقى اما عند الله يعرفه الملائكة الذي ضحى وبذل. او عند الناس يكتب له لسان صدق عند الناس  فالقضية ان دي فترة واللي بيثبت هو اللي بيرفع
اسمه عند الله سبحانه وتعالى لكل عبد صيت كما قال النبي صلى الله عليه وسلم له سمعة في السماء. في واحد صيته حسن في السماء ان انت احيانا في طريق بقى جوة الالتزام انت محتاج يعني زمان كنت محتاج تاخد قرار الالتزام
دلوقتي انت جوة الدين محتاج تاخد قرار. تاني ان طريقتك في الدين دي مش نافعة. ان طريقة التدين اللي انا مش دي مش نافعة. لا انا محتاج اتغير. مش هينفع افضل. سايب نفسي كده الدنيا عمالة تخبط بي
ومش عارف اخد قرارات آآ نتكلم ان شاء الله عن مين الناس تحديدا امسلة للناس تحديدا زروف معينة محتاج ياخد القرار ده. ناس معينة بزروف معينة طالع عليها الامد واصبح في حالة من الركود بنجيب بعض الامسلة
وايه القرارات اللي محتاج ياخدها؟ نتكلم في ده المرة الجاية القادمة باذن الله. نكتفي بهذا القدر. وان شاء الله برضه يا ريت اللي عنده آآ افكار اشكاليات اعتراضات شايف هو آآ لانه انتم اللي عايشين الواقع اكتر
في اشكاليات معينة شايفها في التدين الموجود. آآ اشكاليات شايفها موجودة في الواقع في الخطاب اللي بيسمعه. يا ريت برضو اي حد يعرف يوصل لي ده سواء عن طريق يكتبها
هنا في الدرس او يبعت يبعتها على اي حاجة سواء على الواتس او على الفيس. هستفيد منكم جزاكم الله خيرا. سبحانك اللهم وبحمدك. اشهد ان انت استغفرك طولك. وجزاكم الله خيرا

